title: Hanna Risku

text: Risku opiskeli käännöstiedettä 1986–1992 Tampereen yliopistossa ja toimi senjälkeen siellä opettajana. Hä väitteli 1996 filosofian tohtoriksi Wienin yliopistossa ja työskenteli sen jälkeen yliopistossa, kunnes siirtyi 1996–1999 Ruotsiin Skövden yliopistoon Informaatioteknologian osastolle. Vuosina 1999–2005 hän toimi Donau-Universität Kremsissä Zentrums für Wissens- und Informationsmanagementin johtajana. Sen jälkeen hän oli Donau-Universität Kremsissä professori 2005–2010, josta 2007–2008 vararehtori. Vuosina 2011–2017 hän oli käännöstieteen professori Grazin yliopistossa teoreettisen ja sovelletun käännöstieteen instituutissa ja 2011–2013 ja 2015–2017 instituutin johtaja. Syyskuusta 2017 hän on ollut käännöstieteen professori Wienin yliopiston käännöstieteen instituutissa.


title: Hanna Risku

text: Risku valittiin vuonna 2016 Suomalaisen tiedeakatemian jäseneksi.


title: Lorenza Mondada

text: Lorenza Mondada (s. 1963 Ticino, Sveitsi) on sveitsiläinen kielitieteilijä ja professori.


title: Lorenza Mondada

text: Mondada opiskeli 1982–1985 Freiburgin yliopistossa ja toimi valmistuttuaan assistenttina eri yliopistoissa. Hän väitteli Lausannen yliopistossa 1994 ja tutki väitöskirjassaan tilan kuvauksia matkakertomuksissa. 1996–2001 hän oli Baselin yliopistossa apulaisprofessori. 2001 hänet nimitettiin Lyon 2 -yliopiston kielitieteen osaston professoriksi, ja tammikuussa 2007 hänet nimitettiin ICAR tutkimuslaboratorion johtajaksi.


title: Lorenza Mondada

text: Mondada on on ollut vuodesta 2012 Baselin yliopiston ranskan kielen ja yleisen kielitieteen professori. Aiemmin hän on ollut Lyonin yliopiston kielitieteen osaston professori ja Ranskassa Institut Universitaire de Francen tutkija sekä ICAR Research Labin (UMR 5191 CNRS) tutkija. Vuonna 2006 hän oli Helsingin yliopistossa tutkijana.


title: Lorenza Mondada

text: Mondada valittiin vuonna 2016 Suomalaisen tiedeakatemian jäseneksi.


title: Lorenza Mondada

text: Mondada sai 2001 Latsis-palkinnon, joka myönnetään Sveitsissä vuosittain alle 40-vuotiaalle huippututkijalle.


title: Iivana Julma vaihtaa ammattia

text: Iivana Julma vaihtaa ammattia, myös nimillä Iivana Julma ja Iivana Julma Bulgakov ("Ivan Vasiljevits menjaet professiju"), on Leonid Gaidain ohjaama neuvostoliittolainen komediaelokuva vuodelta 1973. Farssimaisen tarinan on käsikirjoittanut Mihail Bulgakovin näytelmän pohjalta Vladlen Bahnov. Pääosassa nähdään kahta roolia näyttelevä Juri Jakovlev.


title: Iivana Julma vaihtaa ammattia

text: VAROITUS:  Seuraava kirjoitus .


title: Iivana Julma vaihtaa ammattia

text: 1970-luvun kerrostalolähiössä asuu nörtti keksijä Aleksandr Timofeev (Shurik), joka rakentaa aikakonetta. Hän lähettää vahingossa talonmies Ivan Vasiljevitšin ja naapuriasunnossa töissä olleen murtovaras Žorž Miloslavskin Iivana Julman aikakaudelle 1500-luvulle, ja kerrostaloon tulee vastaavasti asumaan itse Iivana Julma, venäjäksi Ivan Vasiljevitš.


title: Iivana Julma vaihtaa ammattia

text: Juonipaljastukset päättyvät tähän.


title: Iivana Julma vaihtaa ammattia

text: "Iivana Julma vaihtaa ammattia" oli vuonna 1973 Neuvostoliiton suosituin elokuva yli 60 miljoonalla katsojallaan. Sitä on esitetty Venäjän televisiossa usein myöhemminkin uudenvuodenpyhien aikoihin.


title: Kalle Vuoristo

text: Kalle Vuoristo (1903–1940) oli suomalainen taidemaalari. Hän osallistui Suomen taiteilijain näyttelyihin vuosien 1920 ja 1935 välillä ja oli yksi Brondan kahvilan vakioasiakkaista.


title: Addis Abeban pikaraitiotie

text: Addis Abeban pikaraitiotie () on pikaraitiotiejärjestelmä Addis Abebassa, Etiopiassa. Rakennustyöt alkoivat vuonna 2011. Ensimmäinen, pohjois-eteläsuuntainen linja avattiin 20. syyskuuta 2015. Toinen, itä-länsisuuntainen linja avattiin 9. marraskuuta 2015. Asemia on yhteensä 39.


title: Addis Abeban pikaraitiotie

text: Raitiotien urakoitsijana toimi China Railway Group Limited. Projekti sai rahoitusta Export-Import Bank of China -pankilta. Järjestelmää operoi Shenzhen Metro Group.


title: Kirkas taivas

text: Kirkas taivas ("Tšistoje nebo") on Grigori Tšuhrain ohjaama neuvostoliittolainen draamaelokuva vuodelta 1961. Sen on käsikirjoittanut Daniil Hrabrovitski. Elokuva sai jaetun ensipalkinnon toisilla Moskovan elokuvajuhlilla.


title: Kirkas taivas

text: Elokuva käsittelee toisen maailmansodan jälkeisiä Stalinin poliittisia vainoja. Tarinassa sotavangiksi jäänyt ja sodan jälkeen kotimaahansa palaava taistelulentäjä leimataan maanpetturiksi. "Kirkas taivas" oli ensimmäisiä kuvauksia siitä, mitä vaikeuksia sotavankeudesta palaavilla oli neuvostoyhteiskunnassa.


title: Ivan Sesar

text: Ivan Sesar (s. 29. elokuuta 1989 Mostar, Bosnia ja Hertsegovina) on bosniahertsegovinalainen jalkapalloilija, joka edustaa Veikkausliigassa pelaavaa FC Inter Turkua. Hän on pelipaikaltaan keskikentän pelaaja. Ennen siirtymistään Interiin hän pelasi Juventus Bucureştissa sekä Bosnia ja Hertsegovinan jalkapallomaajoukkueessa.


title: Tiffany Jackson

text: Tiffany Jackson on yhdysvaltalainen oopperalaulaja, äänialaltaan sopraano. Hän loi Alma Marchin roolin Mark Adamon teoksessa "Little Women" maaliskuussa 1998.


title: Tiffany Jackson

text: Jackson on syntyjään philadelphialainen, mutta varttui New Havenissa, Connecticutissa. Hän sai kandidaatin arvon Michiganin yliopistosta ja sitten maisterin arvon sekä taiteilijadiplominsa Yalen yliopistosta. Vuonna 1997 hän liittyi Houston Grand Opera Studion palvelukseen. Vuonna 2002 häntä kuultiin ensimmäistä kertaa Virginian oopperassa. Hänen ohjelmistoonsa kuuluu Adamon ohella muun muassa Wolfgang Amadeus Mozartin oopperoiden rooleja. Hän on tulkinnut myös Ludwig van Beethovenin ja Gustav Mahlerin kuorosinfonioita. Hän on esiintynyt useilla festivaaleilla kansainvälisesti.


title: Daft Club

text: Daft Club on ranskalaisen elektronista musiikkia tuottavan duo Daft Punkin ensimmäinen remix-albumi, jonka julkaisi Virgin Records 1. joulukuuta 2003. Albumi koostuu albumien Discoveryn ja Homeworkin remix-kappaleista.


title: Musique Vol. 1 1993-2005

text: Musique Vol. 1 1993-2005 on ranskalaisen elektronista musiikkia tuottavan duo Daft Punkin ensimmäinen kokoelma-albumi, jonka julkaisi Virgin Records 29. maaliskuuta 2006. Albumin mukana ilmestyi bonus-DVD, joka sisälsi 12 musiikkivideota joista kaksi oli uusia.


title: Emma Johnson (klarinetisti)

text: Emma Johnson (s. 20. toukokuuta 1966 Barnet, Hertfordshire) on brittiläinen klarinetisti. Hän varttui Lontoossa, ja hänet valittiin 17-vuotiaana BBC:n "vuoden nuoreksi muusikoksi". Hänestä tuli Brittiläisen imperiumin ritarikunnan jäsen vuonna 1996.


title: Emma Johnson (klarinetisti)

text: Johnson opiskeli musiikkia ja englantia Cambridgen yliopistossa. Hänen instrumenttinsa on englantilaisen Peter Eatonin rakentama.


title: Chiyo Miyako

text: Chiyo Miyako ( "Miyako Chiyo", 2. toukokuuta 1901 – 22. heinäkuuta 2018) oli japanilainen nainen, josta tuli maailman vanhin elävä ihminen japanilaisen Nabi Tajiman kuoltua 21. huhtikuuta 2018. Hän asui Kanagawan prefektuurissa.


title: Chiyo Miyako

text: Hänestä tuli Kanagawan prefektuurin vanhin ja Japanin toiseksi vanhin henkilö 5. joulukuuta 2015, kun Kiyoko Ishiguro kuoli. Ishiguro oli syntynyt kaksi kuukautta Miyakoa aiemmin. Hän piti pitkän ikänsä salaisuuksina ankeriaan syömistä, viinin juomista ja sitä, ettei koskaan tupakoinut. Miyako on tällä hetkellä tiettävästi kahdeksanneksi vanhimmaksi elänyt henkilö koskaan ja toiseksi vanhimmaksi elänyt aasialainen ja japanilainen. Miyako täytti 117 vuotta 2. toukokuuta 2018. Hän on tiettävästi yhdeksäs henkilö maailmassa ja kolmas aasialainen ja japanilainen, joka on saavuttanut vähintään 117 vuoden iän. Miyako oli tiettävästi viimeinen elossa ollut vuonna 1901 syntynyt henkilö. Miyakon kuoleman jälkeen maailman vanhimman elävän ihmisen titteli siirtyi japanilaiselle Kane Tanakalle.


title: Einar Lagerstam

text: Einar Lagerstam (1895 – 1958) oli suomalainen taidemaalari. Hän teki erityisesti maisemamaalauksia ja oli yksi Brondan kahvilan vakioasiakkaista.


title: Einar Lagerstam

text: Einar Selim Lagerstam syntyi 5.8.1895 Mikkelissä. Hänen vanhempansa olivat raatimies Selim Mortimer Lagerstam (s. 21.8.1853 Nilsiä, k. 22.8.1919 Mikkeli) ja tämän puoliso Fanny Sofia o.s. Kiuru (24..1857 Mikkeli, k. 20.5.1898 Mikkeli).


title: Alive 2007

text: Alive 2007 on ranskalaisen elektronista musiikkia tuottava duo Daft Punkin toinen live-albumi, jonka julkaisi Virgin Records 19. marraskuuta 2007. Albumi nauhoitettiin 14. heinäkuuta 2007 Pariisissä, yhtyeen "Alive 2006/2007"-kiertueelta.


title: Alive 2007

text: Albumi voitti parhaan elektronisen musiikin albumin Grammy - palkinnon vuoden 2009 Grammy - palkintogaalassa.


title: Colette Marchand

text: Colette Janine Marchand (29. huhtikuuta 1925 Pariisi, Ranska – 5. kesäkuuta 2015 Bois-le-Roi, Ranska) oli ranskalainen balettitanssija ja näyttelijä. Hän sai klassisen baletin koulutuksen, mutta hän sai huomiota Roland Petit’n modernia balettia tanssineen seurueen Les Ballets de Paris -jäsenenä. Sitä kautta Marchand sai elokuvaroolin elokuvasta "Punainen mylly", josta hän oli ehdolla Oscar-palkintoon.


title: Colette Marchand

text: Colette Marchand syntyi Pariisissa vuonnq 1925 ja opiskeli Pariisin oopperan balettikoulussa. Hän aloitti uransa klassisen baletin parissa ooperan baletissa, mutta hän heräti 19-vuotiaana ranskalaisen kritiikon ja impressaarin Irène Lidovan huomion. Lidova keräsi yhteen nuorten tanssijoiden ja koreografien ryhmän. Marchand liittyi Les Ballets de Paris -ryhmään vuonna 1948 tanssittuaan sitä ennen oopperan baletissa ja brittiläisessä Metropolitan Ballet’ssa.


title: Colette Marchand

text: Boris Kohno toimi Lidovan ryhmän johtajana ja loi siitä modernin balettiseurueen Roland Petit’n tekemien koreografioiden ympärille. Kun Margot Fonteyn jätti Les Ballets de Paris’n, Marchandille annettiin "Les Demoiselles de la Nuit" -baletin päätanssijana.


title: Colette Marchand

text: Petit’n baletissa "L’Oeuf à la Coque" Marchand aiheutti sensaation sekä Lontoossa että New Yorkissa. Siinä hän kuoriutuu jättiläismäisestä kananmunasta ja tanssii mustissa sukkahousuissa ja höyhenissä. Yhdysvalloissa hän nousi kauneusikoniksi, ja monissa lehdissä nostettiin esille Marchandin jalat. Hänet tunnettiinkin Yhdysvaltain lehdistössä usein lempinimellä ”Les Legs” (”jalat”).


title: Colette Marchand

text: Marchandin status toi hänelle Yhdysvalloissa sekä Broadway- että elokuvarooleja. Hän näytteli vuosina 1951–1952 Broadwayn revyyssä "Two on the Aisle". Marchand oli John Hustonin elokuvassa "Punainen mylly" (1952) oli Henri de Toulouse-Lautrecin prostituoitu rakastaja. Hän sai roolista parhaan naissivuosan Oscar-ehdokkuuden ja voitti Golden Globen parhaana uutena naisnäyttelijänä. "Punaisen myllyn" jälkeen Marchand näytteli ranskalaisessa elokuvassa "Unkarilainen rapsodia" (1954) ja lyhyessä impressionistisessa tanssielokuvassa "Romantic Youth", johon Marchand teki itse myös koreografian.


title: Colette Marchand

text: Petit koreografioi Lontooseen Marchandille baletin "Lady in the Ice" (1953), jonka ohjasi Orson Welles. London Festival Ballet’n kanssa Marchand tanssi vuosina 1955–1956. Uransa myöhemmissä vaiheissa hän esiintyi pariisilaisissa varieteeteattereissa ja vierailevana tanssijana useissa balettiseurueissa.


title: Armas Kauhanen

text: Armas Kauhanen (26. marraskuuta 1907 – 19. kesäkuuta 1980) oli suomalainen rikostoimittaja joka käytti nimimerkkiä "Kuha". Kauhanen oli Helsingin Sanomien toimittajana tutkimassa muun muassa vuonna 1932 Tattarisuon tapausta.


title: Armas Kauhanen

text: Kauhanen esiintyi yhdessä osassa Eino Ruutsalon vuonna 1961 valmistuneessa elokuvassa Hetkiä yössä.


title: Dominique Janssen

text: Dominique Janssen (s. 17. tammikuuta 1995) on alankomaalainen jalkapalloilija, pelipaikaltaan puolustaja. Hän on pelannut Alankomaiden naisten maajoukkueessa 32 maaottelua huhtikuun 2018 loppuun mennessä. Ensimmäisen maaottelunsa hän pelasi Australiaa vastaan 5. maaliskuuta 2014. Hän voitti Euroopan-mestaruuden 2017.


title: Dominique Janssen

text: Seuratasolla Janssen edustaa englantilaista Arsenalia.


title: Moskovan elokuvajuhlat

text: Moskovan kansainväliset elokuvajuhlat (, ) on Venäjän pääkaupungissa Moskovassa vuosittain kesä-heinäkuussa pidettävä elokuvafestivaali. Se järjestettiin ensi kerran vuonna 1935, jolloin tuomaristoa johti Sergei Eisenstein. Tapahtuma jäi yksittäiseksi, kunnes vuodesta 1959 festivaalia alettiin järjestää säännöllisesti joka toinen vuosi, vuorovuosin Tšekkoslovakiassa pidettyjen Karlovy Varyn elokuvajuhlien kanssa. Neuvostoliiton hajottua ja Tšekkoslovakian jakauduttua molemmat festivaalit muuttuivat jokavuotisiksi.


title: Moskovan elokuvajuhlat

text: Moskovan elokuvajuhlilla on ollut suuri merkitys monien elokuvantekijöiden kansainväliselle uralle; heitä ovat muiden muassa Aki Kaurismäki, Krzysztof Kieślowski, Humberto Solás, István Szabó ja Kaneto Shindō.


title: Moskovan elokuvajuhlat

text: 1980-luvun alkupuolella Moskovan elokuvajuhlia kuvattiin esitysmäärältään maailman suurimmiksi: kilpailusarjan lisäksi eri esityspaikoissa näytettiin aamusta iltaan lastenelokuvia, lyhytelokuvia ja uutuuselokuvia eri maista.


title: Moskovan elokuvajuhlat

text: Vuonna 2005 tuomariston erikoispalkinnon sai Aku Louhimiehen ohjaama "Paha maa". Moskovan festivaalin kansainväliseen kilpailusarjaan on valittu suomalaiselokuvista myös ainakin Matti Kassilan "Punainen viiva" (1959), Edvin Laineen "Akseli ja Elina" (1970), Mika Kaurismäen "Klaani – tarina Sammakoitten suvusta" (1985), Christian Lindbladin "Ripa ruostuu" (1993), Paul-Anders Simman "Sagojogan ministeri" (1997), Olli Saarelan "Rukajärven tie" (1999), Saara Saarelan "Hengittämättä ja nauramatta" (2002), Jörn Donnerin "Armi elää!" (2015) ja Visa Koiso-Kanttilan "Kaiken se kestää" (2017).


title: Moskovan elokuvajuhlat

text: Vuosina 2007–2009 Moskovan elokuvajuhlien johtajana toimi suomalainen Kirsi Tykkyläinen.


title: Moskovan elokuvajuhlat

text: Pääpalkinnon lisäksi Moskovan elokuvajuhlilla jaetaan tuomariston erikoispalkintoja sekä elokuvanäyttelijöille myönnettäviä, Konstantin Stanislavskin mukaan nimettyjä Stanislavski-palkintoja.


title: Moskovan elokuvajuhlat

text: Moskovan elokuvajuhlien pääpalkinto on nykyisin Kultainen Pyhän Yrjön palkinto, joka mukailee Moskovan vaakunaa. Alun perin pääpalkinto tunnettiin nimellä Grand Prix, sitten Kultainen palkinto.


title: Masazō Nonaka

text: Masazō Nonaka (野中 正造 "Nonaka Masazō", 25. heinäkuuta 1905 – 20. tammikuuta 2019) oli japanilainen mies, josta tuli maailman vanhin elävä mies espanjalaisen Francisco Núñez Oliveran kuoltua 29. tammikuuta 2018 ja Japanin vanhin elävä mies Masamitsu Yoshidan kuoltua 29. lokakuuta 2016.


title: Masazō Nonaka

text: Nonaka meni naimisiin Hatsuno Nonakan kanssa ja he saivat viisi lasta. Hän piti pitkän ikänsä salaisuuksina makeisten syömistä ja kuumissa lähteissä kylpemistä.


title: Trundholmin aurinkovaunut

text: Trundholmin aurinkovaunut () on muinainen Skandinavian pronssikauteen ajoittuva kulttiesine, joka löytyi Trundholmin kuivatetulta suolta Tanskan Pohjois-Sjællannista vuonna 1902. Se on näytteillä Tanskan kansallismuseossa ja sisältyy Tanskan kulttuurikaanoniin. Kansallismuseo ajoittaa vaunut Monteliuksen periodille II eli noin 1350 eaa.


title: Trundholmin aurinkovaunut

text: Vuonna 1902 valtion asettama tarkastaja oli kyntämässä ensimmäistä kertaa Trundholmin kuivatettua suota Odsherredin niemimaalla Højbyn kylässä, kun aurinkovaunujen kappaleita tuli pintaan kynnösmaasta. Hän kokosi löytämänsä kappaleet ja toimitti ne museoon tarkastettavaksi.


title: Trundholmin aurinkovaunut

text: Vuonna 1998 aurinkovaunujen löytöpaikkaa tutkittiin metallinpaljastimella, jonka avulla maasta löytyi vielä 21 aurinkovaunujen osaa lisää. Osat olivat pyörien akseleita, pyöränpinnoja ja pyörän renkaan kappaleita. Osat konservoitiin ja niillä täydennettiin alkuperäisiä aurinkovaunuja.


title: Trundholmin aurinkovaunut

text: Kyseessä on pronssista ja kullasta valmistettu 54 senttimetriä pitkä, 29 senttimetriä leveä ja 35 senttimetriä korkea pienoismallimainen esine. Se on valmistettu monesta osasta vahavaluna. Tutkijat otaksuvat, että esine rikottiin ennen suohon upottamista uhrilahjana.


title: Trundholmin aurinkovaunut

text: Vaunujen takaosan pyöreä levy on halkaisijaltaan 25 senttimetriä ja se on kullattu vain sen oikealta sivultansa. Levy on valmistettu kahdesta kuperasta levynpuoliskosta yhdistämällä ne toisiinsa sauman päällä kiertävällä ulkoisella renkaalla. Kultaus on kiinnitetty pronssilevyn pintaan ja sitten se on koristeltu pakottamalla ja kaivertamalla siinä näkyvät kuviot. Kuviot ovat keskeisiä koristerenkaita, joiden välissä on spiraali- ja ympyräkuvioita. Myös hevosenpää on koristeltu pakottamalla siihen silmäkuviot, harjakset ja muita kuvioita. Hevosen häntä on suppilomainen tynkä, joka laajenee ulospäin. Siihen on voitu työntää hevosenjouhia koristeeksi. Sen kuusi pyörää ovat pyörineet akselien ympäri niin, että pyörät ovat pyörineet kun pienoismallia on liikutettu eteenpäin. Pyörissä on ollut kussakin neljä pinnaa.


title: Trundholmin aurinkovaunut

text: Esine esittää tutkijoiden mielestä aurinkovaunuja, jonka idea on peräisin uskomuksesta, missä myyttinen hevonen vetää aurinkoa taivaalla ikuisella matkalla. Päivällä se vetää aurinkoa taivaalla ja yöllä se vetää sitä maan alla, jolloin se matkaa lännestä takaisin itään. Esineessä hevonen ja aurinko on asetettu kuuden pyörän varaan, jotta aurinkovaunuja voisi oikeasti vetää perässään narusta.


title: Trundholmin aurinkovaunut

text: Aurinkovaunujen kultauksessa on käytetty koristeena spiraalielementtejä, jotka ovat Skandinavian pronssikauden omaleimainen piirre. Tämän vuoksi arvellaan, että esine olisi myös valmistettu Skandinaviassa. Tanskassa on tehty toinenkin löytö Jægersborg Hegnista, joka sijaitsee myös Pohjois-Sjællannissa. Löytö on aurinkovaunujen aurinkolevyn kappaletta muistuttava osa. Jos vaunuja tehtiin useita kappaleita, saattaa niiden valmistuspaikkakin sijaita näiden löytöpaikkojen ympäristössä eli Sjællannissa.


title: Trundholmin aurinkovaunut

text: Aurinkovaunut on valmistettu valamalla. Ensin valmistettiin esine vahasta, jonka ympärille muovailtiin savesta valurunko. Samalla jätettiin savirunkoon ilma-aukot ja valukanavat. Savi annettiin kuivua ja sitten se poltettiin keramiikaksi. Polton aikana vaha suli nesteeksi ja valui kanavien kautta pois, kun savirungosta kovettui ontto valumuotti. Muottiin kaadettiin sulaa pronssia, joka kovettuessaan jäi muotin muotoon. Esine saatiin esille hajottamalla savinen muotti.


title: Trundholmin aurinkovaunut

text: Vaunun ajoituksesta ollaan montaa eri mieltä. Tanskan kansallismuseo ilmoittaa sen ajoitukseksi noin 1350 eaa. eli se kuuluisi varhaiseen pronssikauteen periodille II. Tähän tulokseen ollaan tultu vertaamalla muita pronssista valmistettujen esineiden koristelun tyyliä. Spiraali- ja ympyräkuvioita käytettiin runsaasti juuri tuolla ajalla. Toistaiseksi ei olla löydetty Euroopasta kovinkaan vanhoja vaunuja, joilla olisi pinnatut pyörät. Sellaisia käytettiin kuitenkin Mesopotamiassa ja Egyptissä noin 1500 eaa. Euroopassa niitä arvellaan käyttäneen keltit ainakin noin 500 eaa. alkaen, mikä vastaisi myöhäistä pronssikautta periodilla VI tai esiroomalaista rautakautta. Toisaalta Bohuslänin myöhäisen pronssikauden kalliopiirrokset sisältävät piirroksia samasta aiheesta. Ne on ilmeisesti tehty periodien IV, V tai VI aikana.


title: Trundholmin aurinkovaunut

text: Skandinaviselta pronssikaudelta on löydetty muitakin kulttiesineitä:


title: Liza van der Most

text: Liza van der Most (s. 8. lokakuuta 1993) on alankomaalainen jalkapalloilija, pelipaikaltaan puolustaja. Hän on pelannut Alankomaiden naisten maajoukkueessa 12 maaottelua huhtikuun 2018 loppuun mennessä. Ensimmäisen maaottelunsa hän pelasi Brasiliaa vastaan 20. elokuuta 2014. Hän voitti Euroopan-mestaruuden 2017.


title: Liza van der Most

text: Seuratasolla van der Most edustaa Ajaxia.


title: Allan Aldous

text: Allan Charles Aldous eli Alan Mor, Arne Malo (13. elokuuta 1911 Leederville, Länsi-Australia, Australia – 17. maaliskuuta 2000 Kew, Victoria, Australia) oli australialainen kirjailija


title: Allan Aldous

text: Aldous muutti Länsi-Australiasta Englantiin 1935 ollessaan 24-vuotias. Vuosina 1938–1939 BBC tuotti kolme hänen kuunnelmaansa. Toisen maailmansodan aikana hän palveli Uudessa-Guineassa ja Salomonsaarilla AIF:ssa armeijan koulutuksessa näyttämötaiteen asiantuntijana.


title: Allan Aldous

text: Aldous oli opettaja, radio-ohjelmien tekijä ja aikuiskouluttaja, ja hän kirjoitti monen alan tekstejä, kuten lastenkirjoja, jännityskirjoja, näytelmiä, novelleja ja kirjallisuusarvosteluja. Hän teki käsikirjoituksia radiolle, televisiolle ja teatteriin, esimerkiksi kuunnelman "Game as Ned Kelly" (1939).


title: Allan Aldous

text: Aldousin arkisto on tallennettu Queenslandin yliopistoon.


title: Lineth Beerensteyn

text: Lineth Beerensteyn (s. 11. lokakuuta 1996) on alankomaalainen jalkapalloilija, pelipaikaltaan hyökkääjä. Hän on pelannut Alankomaiden naisten maajoukkueessa 26 maaottelua ja tehnyt niissä viisi maalia huhtikuun 2018 loppuun mennessä. Ensimmäisen maaottelunsa hän pelasi Etelä-Afrikkaa vastaan 4. kesäkuuta 2014. Hän voitti Euroopan-mestaruuden 2017.


title: Lineth Beerensteyn

text: Seuratasolla Beerensteyn edustaa saksalaista Bayern Müncheniä, jonne hän siirtyi kotimaansa FC Twentestä vuonna 2017.


title: Antti Salamaa

text: Antti Salamaa, aikaisemmin "Salomaa" ja sitä ennen "Mielonen" (30. toukokuuta 1899 Uukuniemi – 17. lokakuuta 1935 Helsinki) oli suomalainen merimies ja entinen poliisi joka tuli tunnetuksi vuonna 1929 toimiessaan Lalli-liiton sihteerinä.


title: Antti Salamaa

text: Salamaa kävi kansakoulun ja kansanopiston. Hän lähti Australiaan menetettyään varansa Suomessa ja palasi sieltä Suomeen merimiehenä vuonna 1925. Hän oli sitten poliisina Kotkassa, Pyhtäällä ja Kirkkonummella sekä Vallisaarella ammusvarikon vartijana ennen kuin oli mukana perustamassa Lalli-liittoa helmikuussa 1929. Liiton sihteerinä toiminut Salomaa erosi liitosta jo heinäkuussa 1929. Lalli-liitto kaavaili näihin aikoihin elokuussa 1929 tapahtuvaksi aiottua 12 000 miehen marssia Helsinkiin, jonka yhteydessä oli tarkoitus hajottaa eduskunta, tehdä vallankaappaus ja asettaa maalle diktaattori. Esikuvana pidettiin Mussolinin mustapaitojen marssia Roomaan 1922.


title: Antti Salamaa

text: Salamaa julkaisi syksyllä 1929 kirjasen "Valtiovalta suomalaisille" jonka kustansi Lalli-liitossa mukana ollut Lennartti Pohjanheimo. Kirjasen mukaan kaikki Suomen ongelmat johtuivat maan ruotsinkielisistä ja ne ratkeaisivat tekemällä maasta yksikielinen.


title: Antti Salamaa

text: Joulukuussa 1929 Salamaa ja Lalli-liiton perustajiin kuulunut Kaarlo Kalervo levittivät Helsingissä väärennettyjä "punaisen kapinajohdon" lentolehtisiä samaan aikaan kun Vihtori Kosola ja muut vastikään Lapualla perustetun Lapuan liikkeen johtajat olivat tulossa kaupunkiin. Lentolehtisten tarkoituksena oli aikaansaada mellakoita ja väkivaltaisuuksia joita uusi liike voisi käyttää hyväksi vahvistaakseen asemaansa. Etsivä keskuspoliisi pidätti 4. joulukuuta Salamaan ja muutamia muita henkilöitä kuulusteluja varten.


title: Antti Salamaa

text: Salamaa oli myöhemmin mukana Yrjö Ruudun ja Juhani Konkan vuonna 1932 perustaman Suomen Kansallissosialistisen Liiton toiminnassa.


title: Antti Salamaa

text: Nimellä "A. Salamaa":


title: Luettelo Australian tieliikennemerkeistä

text: Tämä on luettelo Australian tieliikennemerkeistä.


title: Mustalla merkitty valkea lintu

text: Mustalla merkitty valkea lintu ("Belaja ptitsa s tšornoi otmetinoi") on Juri Iljenkon ohjaama neuvostoliittolainen draamaelokuva vuodelta 1971. Se perustuu ukrainalaiseen kansansatuun, jonka pohjalta käsikirjoituksen Iljenko teki yhdessä Ivan Mikolaitšukin kanssa. Elokuva voitti yhden kolmesta pääpalkinnosta Moskovan elokuvajuhlilla.


title: Mustalla merkitty valkea lintu

text: Elokuvaa pidetään yhtenä ukrainalaisen elokuvan merkittävimmistä saavutuksista yhdessä Sergei Paradžanovin ja Oleksandr Dovženkon tuotannon ohella.


title: Mustalla merkitty valkea lintu

text: Elokuva tuli Suomessa ensi-iltaan vuonna 1972 ja se sai 15 383 katsojaa. Suomen televisiokanavilla elokuva on esitetty viimeksi vuonna 1978.


title: Jill Roord

text: Jill Roord (s. 22. huhtikuuta 1997) on alankomaalainen jalkapalloilija, pelipaikaltaan keskikenttäpelaaja. Hän on pelannut Alankomaiden naisten maajoukkueessa 28 maaottelua ja tehnyt niissä kolme maalia huhtikuun 2018 loppuun mennessä. Ensimmäisen maaottelunsa hän pelasi Thaimaata vastaan 7. helmikuuta 2015. Hän voitti Euroopan-mestaruuden 2017.


title: Jill Roord

text: Seuratasolla Roord edustaa saksalaista Bayern Müncheniä, jonne hän siirtyi kotimaansa FC Twentestä vuonna 2017.


title: Kelly Zeeman

text: Kelly Zeeman (s. 19. marraskuuta 1993) on alankomaalainen jalkapalloilija, pelipaikaltaan keskikenttäpelaaja. Hän on pelannut Alankomaiden naisten maajoukkueessa 24 maaottelua huhtikuun 2018 loppuun mennessä. Ensimmäisen maaottelunsa hän pelasi Belgiaa vastaan 9. helmikuuta 2013. Hän voitti Euroopan-mestaruuden 2017.


title: Kelly Zeeman

text: Seuratasolla Zeeman edustaa Ajaxia.


title: Renate Jansen

text: Renate Jansen (s. 7. joulukuuta 1990) on alankomaalainen jalkapalloilija, pelipaikaltaan hyökkääjä. Hän on pelannut Alankomaiden naisten maajoukkueessa 26 maaottelua ja tehnyt niissä kolme maalia huhtikuun 2018 loppuun mennessä. Ensimmäisen maaottelunsa hän pelasi Slovakiaa vastaan 1. huhtikuuta 2010. Hän voitti Euroopan-mestaruuden 2017.


title: Renate Jansen

text: Seuratasolla Jansen edustaa FC Twenteä, jonne hän siirtyi ADO Den Haagista vuonna 2015.


title: Marija Bulatović

text: Marija Bulatović (s. 16. toukokuuta 1995) on montenegrolainen maastohiihtäjä. Hänen seuransa on Trebaljevo.


title: Marija Bulatović

text: Bulatović sijoittui Lahden MM-kilpailuissa 2017 vapaan hiihtotyylin sprintissä 92:nneksi. Vuoden 2018 talviolympialaisissa hän hiihti vapaan hiihtotyylin 10 kilometrillä 88:nneksi.


title: Bogolan

text: Bogolan (bambaraksi "bogolanfini") on malilainen puuvilla- ja villakankaiden värjäystekniikka.


title: Bogolan

text: Värjäysmenetelmä on peräisin Beledougoun alueelta Bamakon pohjoispuolelta, josta se on levinnyt eri puolille Malia. Kankaat käsitellään ensin puiden lehdistä valmistetussa uutteessa, minkä jälkeen niiden annetaan kuivua auringossa. Toisessa vaiheessa kankaat maalataan rautapitoisella käyneellä mudalla käyttäen apuna pensseliä, keppiä tai sapluunaa. Käsittely toistetaan useita kertoja, minkä jälkeen muta ja lehtiuute pestään pois ja värjäämättömät kohdat valkaistaan. Langan ja kankaiden valmistaminen on perinteisesti miesten työtä, kun taas naiset hoitavat värjäämisen.


title: Bogolan

text: Bogolan-kankailla on suuri kulttuurinen merkitys, ja niitä käytetään varsinkin erilaisissa juhlatilaisuuksissa. Halpojen tuontivaatteiden ja monimutkaisen tuotantoprosessin takia käsityöläisten asiakaskunta koostuu nykyään paljolti matkailijoista. Bogolan-aiheita hyödynnetään myös kansainvälisessä muotiteollisuudessa.


title: Bogolan

text: Käsityönä värjätyistä tehdasvalmisteisista puuvillakankaista käytetään nimitystä bazin.


title: Shōma Uno

text: Shōma Uno (, s. 17. joulukuuta 1997) on japanilainen taitoluistelija ja olympiamitalisti. Hän voitti hopeaa vuoden 2018 talviolympialaisissa Pyeongchangissa pistein 306,90. MM-kilpailuissa hän on saavuttanut hopeaa vuosina 2017 ja 2018 sekä sijoittunut seitsemänneksi vuonna 2016. Hän voitti juniorien maailmanmestaruuden vuonna 2015.


title: Syysmaraton

text: Syysmaraton ("Osenni marafon") on Georgi Danelijan ohjaama neuvostoliittolainen draamaelokuva vuodelta 1979. Sen on käsikirjoittanut Aleksandr Volodin, ja pääosia näyttelevät Oleg Basilašvili, Marina Nejolova ja Natalja Gundareva. "Syysmaraton" on kolmiodraama kiltistä filosofimiehestä, joka pettää rakastavaa vaimoaan toisen häneen rakastuneen naisen kanssa eikä osaa valita, vaan huomaa ettei aika riitä kaksoiselämään.


title: Syysmaraton

text: "Syysmaraton" sai Suomen teatterilevityksessä 137 katsojaa, millä se jäi vuoden 1979 katsojatilaston kolmanneksi viimeiseksi.


title: Ximena Armas

text: Ximena Armas Fernández (29. heinäkuuta 1946 Santiago de Chile) on chileläinen taidemaalari.


title: Ximena Armas

text: Armas kouluttautui kuvataiteilijaksi Chilessä Escuela des Bellas artesissa. Hän jatkoi opintoja Chilen katolisessa yliopistossa (Universidad Católica de Chile). Vuonna 1971 hän muutti Ranskaan, missä opiskeli École nationale supérieure des arts décoratifsissa ja École nationale supérieure des Beaux-Artsissa. Hän asuu Pariisissa ja on naimisissa ranskalaisen taidemaalarin Henri Richelet'n kanssa. Armasin ensimmäinen näyttely pidettiin vuonna 1969 Chilessä.


title: Ximena Armas

text: Armasin töissä on aina salaisuuksia. Hahmot ovat varjoja tai ne ovat varjoja ja silhuetteja.


title: Kadunnimi

text: Kadunnimi on taajama-alueella sijaitsevan tien, kadun, polun tai muun väylän nimi. Termiä voidaan käyttää myös laajemmin tarkoittamaan mitä tahansa kaavanimeä eli asemakaavassa tai muussa vastaavassa kaavoituksessa nimettyä kohdetta, kuten puistoa tai aukiota. Kadunnimiä ja muita kaavanimiä käytetään yleensä osana kiinteistöjen osoitteita. Nimet merkitään maastoon tavallisesti katukilvillä. Kadunnimiä voidaan vaihtaa, mutta nimen ja osoitteiden muuttaminen voi hankaloittaa kadun varrella asuvien tai asioivien ihmisten elämää.


title: Kadunnimi

text: Suuressa osassa maailmaa kadunnimet ovat tärkeitä katujen varrella sijaitsevien kiinteistöjen osoitteiden muodostamisessa. Tyypillinen katuosoite koostuu kadunnimestä ja kiinteistön yksilöivästä numerosta sekä mahdollisesta tarkemmasta kiinteistön osan tai asunnon tunnisteesta. Osoitteita voidaan kuitenkin määrittää toisinkin. Esimerkiksi Japanissa kaduilla ei yleensä ole nimiä; sen sijaan kortteleilla on tunnisteet, joista kiinteistöjen osoitteet muodostetaan.


title: Kadunnimi

text: Vanhojen kaupunkien kaduille on usein muodostunut perinteisiä nimiä ilman erillistä suunnitteluprosessia. Uusia katuja kaavoitettaessa niille suunnitellaan yleensä nimet. Maailmalla yleinen tapa nimetä säännöllisen ruutukaavan kadut on yksinkertaisesti numeroida ne. Toinen tyypillinen tapa on nimetä uuden alueen kadut jonkin tietyn teeman mukaan. Katuja voidaan nimetä myös jonkin henkilön tai tapahtuman kunniaksi.


title: Kadunnimi

text: Kadunnimien valinnalla voi olla monenlaisia poliittisia motiiveja. Kadunnimessä käytetyt kielet voivat olla itsessään kielipoliittisia kannanottoja, ja erityisesti henkilöiden mukaan annetuilla kadunnimillä voi olla poliittisia motiiveja. Kadunnimi voidaan myös vaihtaa poliittisista syistä. Esimerkiksi Yhdysvalloissa Kalifornian San Franciscossa eräs kuja nimettiin 1980-luvulla puolalaisen vallankumousjohtajan Lech Wałęsan mukaan "Lech Walesa Streetiksi", mutta vuonna 2014 nimeksi vaihdettiin "Dr. Tom Waddell Place" paikallisen aktivistin Tom Waddellin kunniaksi sen jälkeen kun Lech Wałęsan seksuaalivähemmistöjen vastaisista lausunnoista nousi kohua, ja San Franciscon valtuusto katsoi ettei Wałęsan kunnioittaminen enää sopinut kaupungin arvoihin.


title: Kadunnimi

text: Yhdysvalloissa on jonkin verran tutkittu kadunnimen vaikutusta kadulla sijaitseviin kiinteistöihin ja alueen talouteen. Vuonna 2007 julkaistussa tutkimuksessa tutkittiin Martin Luther King Juniorin mukaan nimettyjä katuja, joita on Yhdysvalloissa yli 700 kaupungissa. Tutkimuksessa todettiin kansalaisoikeusaktivistin nimen houkuttelevan kadulle julkisen hallinnon virastoja ja kirkkoja, mutta toisaalta antavan alueelle riippumatta sen todellisesta väestörakenteesta tietynlaisen afroamerikkalaisen alueen maineen, joka yhdysvaltalaisessa valtavirtakulttuurissa usein yhdistetään korkeaan rikollisuuteen.


title: Bhutanin sota

text: Bhutanin sota, tunnetaan myös nimellä Duar-sota, käytiin brittiläisen Intian ja Bhutanin välillä vuosina 1864–1865.


title: Bhutanin sota

text: Iso-Britannia julisti sodan Bhutanille marraskuussa 1864. Bhutanilla ei ollut varsinaista armeijaa, joten sen joukot koostuivat dzong-vartijoista, jotka olivat aseistettu lunttulukoilla, jousilla, nuolilla, miekoilla, puukoilla ja katapulteilla. Jotkut näistä dzong-vartijoista, jotka kantoivat kilpiä ja olivat pukeutuneet rengaspanssareihin, onnistuivat lyömään hyvinvarustettuja brittijoukkoja.


title: Bhutanin sota

text: Bhutanin sota kesti vain viisi kuukautta. Huolimatta Bhutanin voittamista taisteluista, päättyi sota Bhutanin häviöön. Sinchulan sopimuksessa Bhutan joutui luovuttamaan alueita Assamista, Bengalista ja Dewangirista. Sinchulan sopimus kesti vuoteen 1910 asti, jolloin osapuolet tekivät Punakhan sopimuksen, joka kesti vuoteen 1947 asti.


title: Celia Castro

text: Celia Castro (1860 Valparaiso – 19. kesäkuuta 1930 Valparaiso) oli chileläinen taidemaalari. Tyyliltään hän edusti realismia.


title: Celia Castro

text: Castron töitä oli ensimmäisen kerran esillä hänen kotimaassaan vuonna 1884. Hänen uransa oli alkanut kun hän oli näyttänyt töitään taiteilija Manuel Antonio Carolle, joka oli tämän jälkeen suositellut hänelle opintoja maan taideakatemiassa.


title: Celia Castro

text: Castro matkusti Pariisiin saamaan vaikutteita vuonna 1889. Hän oli ensimmäinen chileläinen nainen, jolle Chilen valtio myönsi taiteilija- avustuksen, ja oli myös maansa ensimmäinen naispuolinen ammattitaiteilija. Hän oli tienraivaaja maansa muille naistaiteilijoille kuten Rebeca Mattelle.


title: Ja ilta oli rauhaisa

text: Ja ilta oli rauhaisa ("A zori zdes tihije...") on Stanislav Rostotskin ohjaama neuvostoliittolainen sotaelokuva vuodelta 1972. Ohjaaja laati käsikirjoituksen yhdessä Boris Vasiljevin kanssa, jonka samannimiseen romaaniin tarina perustuu. Elokuva kertoo miesvääpelin johtamasta, pelkistä naissotilaista koostuvasta ilmatorjuntakomppaniassa toisessa maailmansodassa. Se oli ehdolla parhaan vieraskielisen elokuvan Oscar-palkinnon saajaksi vuonna 1972.


title: Ja ilta oli rauhaisa

text: Elokuva on osin värillinen ja osin mustavalkoinen. Se kuvattiin pääosin Karjalan Ruskealassa.


title: Ja ilta oli rauhaisa

text: "Helsingin Sanomien" Rauno Harju kehuu elokuvaa sen tv-esityksen alla 1975 siitä, ettei neuvostoliittolaisille sotaelokuville tyypillinen isänmaallisuus ole siinä liian paatoksellista. Värillisiä, romanttisia takaumia naisten taustoihin muuten mustavalkoisessa elokuvassa hän pitää teennäisinä ja epäonnistuneina.


title: Ja ilta oli rauhaisa

text: Suomessa elokuva sai ensi-iltansa itsenäisyyspäivänä 6. joulukuuta 1973. Se keräsi 2 581 teatterikatsojaa.


title: Ja ilta oli rauhaisa

text: Renat Davletjarov ohjasi tarinasta uusintaversion vuonna 2015. Tarinasta on tehty elokuvasovitus myös Intiassa ("Peranmai", 2009) sekä tv-sarja Kiinassa.


title: Luistinrata

text: Luistinrata on luisteluun tarkoitettu ulkotilassa sijaitseva avoin jääalue, joka voidaan perustaa joko luonnonjäälle tai tekojäälle. Ratoja on vaihtelevan kokoisia ja ne voi olla tarkoitettu virkistys- tai urheilukäyttöön. Luistinrata voidaan varustaa kaukalolla ja sillä voidaan harjoittaa erilaisia jääurheilulajeja, kuten jääkiekkoa, jääpalloa, taitoluistelua, pikaluistelua tai järjestää esimerkiksi yleisöluistelua tai erilaisia tapahtumia. Myös retkiluistelua varten toteutetaan ratoja luonnonjäille. Yleiseen käyttöön tarkoitetut luistinradat voivat olla maksuttomia, kuten Suomessa kuntien ylläpitämät radat, tai maksullisia. Rakennusta, jonka sisälle on sijoitettu tekojäärata, kutsutaan "jäähalliksi". Ennen jäähallien yleistymistä luistinradat olivat useammin erilaisten kilpailujen tapahtumapaikkana.


title: Bélédougou

text: Bélédougou on historiallinen ja luonnonalue Mandinguen ylängöllä Malissa.


title: Bélédougou

text: Bamakon pohjoispuolella sijaitseva Bélédougou käsittää Koulikoron alueen Kolokanin piirin sekä osan Katin, Koulikoron ja Naran piireistä ja Bamakon piirikunnasta. Se kuuluu Sudanin ilmastovyöhykkeeseen. Kasvillisuus on puu- ja metsäsavannia. Tärkein vesistö on Baouléjoki.


title: Bélédougou

text: Historiallisesti Bélédougou oli pienten bambaravaltioiden löyhä yhteenliittymä. Siitä tuli Ranskan protektoraatti vuonna 1883.


title: Anki Lidén

text: Anna Catarina Lidén eli Anki Lidén (s. 5. huhtikuuta 1947 Mölltorp silloinen Skaraborgin lääni, Ruotsi) on ruotsalainen näyttelijä.


title: Anki Lidén

text: Lidén kävi Malmön teatterikorkeakoulun 1968–1971. Hän on näytellyt televisioteatterissa, radioteatterissa ja Uppsalan kaupunginteatterissa. Hän näytteli Dramatenissa 2007 "Helgonlegenderissä".


title: Anki Lidén

text: Lidén sai Guldbaggen parhaasta naissivuroolista elokuvasta "Kattona tähtitaivas" 2010.


title: Anki Lidén

text: Lidénillä on Tommy Körbergin kanssa poika Anton Körberg. Lidén on ollut vuodesta 1988 naimisissa Klas Berglingin kanssa, ja heidän yhteinen poikansa oli Tim Bergling, musiikkituottajana tunnettu Avicii.


title: HC Vipers

text: HC Vipers Tallinn on virolainen jääkiekkoseura Tallinnasta. Seura kilpailee Viron jääkiekon ylimmällä sarjatasolla Meistriliigassa.


title: HC Vipers

text: Kaudella 2017–2018 joukkue sijoittui runkosarjassa viimeiseksi, eli neljänneksi. Puolivälierissä se hävisi HC Vikingille otteluvoitoin 2–1, päätyi pronssiotteluun, jossa se voitti Narva PSK:n maalein 5–6. Joukkueella on pronssimitali myös kaudelta 2001–2002. Kaudella 2016–2017 se ei ottanut osaa Meistriliigaan, kuten ei myöskään kaudella 2018–2019.


title: Ronald Reaganin kansallinen lentoasema

text: Ronald Reaganin kansallinen lentoasema on lentoasema Arlingtonin piirikunnassa Virginian osavaltiossa Yhdysvalloissa. Lentoaseman kautta kulki noin 24 miljoonaa matkustajaa vuonna 2017. Lentoasema sijaitsee noin kymmenen kilometriä etelään Washingtonin keskustasta.


title: Ronald Reaganin kansallinen lentoasema

text: Washingtonin metron keltainen ja sininen linja kulkevat B- ja C-terminaalien yhteydessä olevan metroaseman kautta.


title: Opel Astra F

text:
Opel Astra F on Opel Astran ensimmäisen sukupolven malli, jota valmistettiin vuosina 1991–1998. Se korvasi mallistossa Opel Kadettin. E-mallin Kadettia myytiin jo aiemmin Isossa-Britanniassa nimellä Vauxhall Astra E, minkä takia Astran mallikirjaimet alkavat F:stä normaalin A:n sijaan. Indonesiassa mallia myytiin nimellä Opel Optima, Etelä-Afrikassa edelleen Kadett-nimisenä.
Ensimmäisen sukupolven Astra tuli markkinoille elokuussa 1991 Kadett E:n seuraajana. Korimalleina oli aluksi saatavana kolmi- ja viisioviset hatchbackit sekä farmarimalli Caravan, jonka tavaratila lukeutui luokkansa suurimpiin. Astra sijoittui ominaisuuksiltaan luokkansa parhaimmistoon Volkswagen Golfin ja Renault 19:n ohella. Malli sai kiitosta taloudellisista moottoreistaan ja hyvistä sisätiloistaan. Suurimmat ongelmat liittyivät laatuun ja viimeistelyyn, jotka olivat kuitenkin parantuneet E-Kadettiin verrattuna.


title: Opel Astra F

text: Bensiinimoottorit olivat aluksi 1,4i (60 hv), 1,6i (75 hv), 1,8i (90 hv), 2,0i (115 hv) ja 2,0i 16V (150 hv), dieselmoottorit 1,7 D (60 hv) ja 1,7 TD (82 hv). Syksyllä 1992 esiteltiin 1,4i (82 hv) ja 1,6i (100 hv), jotka korvasivat aiemmat 75- ja 90-hevosvoimaiset. Vuoden 1994 alussa tuli vielä 1,6 Eco (71 hv).


title: Opel Astra F

text: Perusvarustetaso oli GL. Vuoden 1992 alusta lähtien GL:n alapuolella oli tarjolla myös säästömalli, jonka varustelusta oli karsittu radio, kuljettajan istuimen korkeussäätö ja ohjaustehostin farmaria lukuun ottamatta. Keväällä 1993 säästömalli sai merkinnäkseen Young, ja radio oli varusteena. GL:n yläpuolella oli GLS, jossa oli vakiovarusteina keskuslukitus, takaistuimen keskikyynärnoja, lämmitettävät sähköpeilit, sävylasit ja osittain maalatut puskurit GL:n mustien sijaan. Seuraava malli oli CD, jossa oli GLS:n lisäksi ABS-jarrut, pääntuet takaistuimilla ja sähköikkunat edessä.


title: Opel Astra F

text: Ainoastaan Caravaniin sai Club-varustelun, jossa oli GL-tason lisäksi erikoisverhoilu, urheiluistuimet ja lämmitettävät sähköpeilit. Sama verhoilu oli myös GT-versiossa, joka sisälsi Clubin lisäksi sumuvalot, takaspoilerin ja korinväriset peilit. Malli oli saatavissa vain viistoperämalliin. GT nimettiin Sportiksi syksyllä 1993.


title: Opel Astra F

text: Malliston huipulla oli 2,0i-moottorilla varustettu GSi, jonka tunnistaa erilaisesta etusäleiköstä sekä helmojen ja puskurien levikkeistä. Mallissa oli vakiona ABS-jarrut, ajotietokone, 15 tuuman kevytmetallivanteet ja keskuslukitus. 16-venttiilisellä moottorilla varustetuissa oli myös luistonesto.


title: Opel Astra F

text: Neliovinen sedan esiteltiin keväällä 1992. Ulkomittoihin nähden sen 500-litrainen tavaratila oli erittäin kookas. Vuotta myöhemmin mallistoon tuli myös Bertonen suunnittelema nelipaikkainen avomalli Cabrio, jonka moottori oli 2,0-litrainen (myöhemmin 1,8 16V).


title: Opel Astra F

text: Kuljettajan turvatyyny tuli vakiovarusteeksi kaikkiin malleihin kesällä 1994.


title: Opel Astra F

text: Syksyllä 1994 Astra koki kasvojenkohotuksen. Tekniset muutokset olivat vähäisiä, sen sijaan enemmän huomiota kiinnitettiin ulkonäön tuoreuttamiseen. Etusäleikkö oli nyt Vectraa muistuttava ja vilkunlasit kirkkaat. Viistoperämalleihin lisättiin pieni takaspoileri ja farmareihin tuli kattokaiteet vakiovarusteeksi. Alustassa uutta oli kaasuiskunvaimentimet. Uusia moottoreita olivat 1,7 DTL -dieselmoottori sekä Ecotec-bensiinimoottorit 1,6i 16V, 1,8i 16V ja 2,0i 16V. Kaikkiin neli- ja viisiovisiin tuli vakiovarusteeksi keskuslukitus.


title: Opel Astra F

text: Vuoden 1996 alussa esiteltiin GL:n ja GLS:n väliin Comfort, jossa oli sähköikkunat edessä, lämmitettävät sähköpeilit ja takaistuimen keskikyynärnoja. Syyskuussa 1996 Sportin korvasi Sporty, jossa oli aikaisemman lisäksi metalliväri, sähköikkunat edessä ja nahkaverhoiltu ohjauspyörä. GL:n korvasi Merit, jossa oli muiden Astrojen tavoin korinväriset puskurit ja sumuvalot. Loppuvuodesta 1996 siihen tuli vakiovarusteeksi myös metalliväri. GSi 16V poistui ja tehokkaimmaksi jäi 2,0i (136 hv). Vuosimallin 1997 Cabrioon tuli sähkötoiminen katto.


title: Alice Merton

text: Alice Merton (s. 13. syyskuuta 1993 Frankfurt) on saksalais-kanadalais-englantilainen laulaja ja lauluntekijä.


title: Alice Merton

text: Merton on sekä Kanadan että Britannian kansalainen. Hän muutti Kanadasta Saksaan 16-vuotiaana. Hän ei alkuun tuntenut oloaan kotoisaksi uudessa kotimaassa, ja koti-ikävä sai hänet kirjoittamaan ensimmäisen kappaleensa ”Little Lighthouse”. Merton on kuitenkin saanut tottua muuttamaan, sillä hän on asunut muun muassa Britanniassa ja Yhdysvalloissa. Merton on opiskellut ja suorittanut tutkinnon Popakademiessa Mannheimissa. Hän on opiskellut myös klassista musiikkia.


title: Alice Merton

text: Alice Merton pyrki saamaan levytyssopimuksen jonkin suuren levymerkin kanssa Saksassa, mutta päätyi managerinsa Paul Grauwinkelin kanssa toisenlaiseen ratkaisuun: He perustivat oman levymerkin nimeltä Paper Plane Records. Oman levymerkin alla heillä oli mahdollisuus julkaista musiikkia omilla ehdoillaan. Levymerkin nimen takana on osittain yksi Mertonin suosikkikappaleista, M.I.A.:n Paper Planes vuodelta 2007. Toisaalta nimi valikoitui siitä syystä, että paperilennokki () on yksinkertainen – vain paperinpala – mutta se voi silti lentää pitkälle, jos sen kokoaa taitavasti. Se siis symboloi sitä, että Merton ja Grauwinkel uskovat siihen, että kova työ kantaa hedelmää, vaikka aloittaisi tyhjästä. Kaksikko julkaisi Paper Plane Recordsin kautta Mertonin ensimmäisen levytyksen, EP:n nimeltä "No Roots" vuonna 2017.


title: Alice Merton

text: Mertonin ensimmäinen levyjulkaisu, EP "No Roots" sisältää neljä kappaletta, joista ensimmäinen on sekin nimeltään ”No Roots”. Tämä kappale on avain Mertonin musiikkiin, jonka kantava teema on juurettomuus. Kun Merton muutamia vuosia ennen EP:n julkaisua kävi vierailulla vanhempiensa luona Englannissa, hän meni rannalle ja pohti omaa juurettomuuttaan. Hän tuli siihen johtopäätökseen, että koti on siellä missä hänelle rakkaat ihmisetkin ovat.


title: Alice Merton

text: Merton sanoo, että kappaleet kertovat hänen omasta elämästään ja kokemuksistaan, hän haluaa olla musiikissaan rehellinen itselleen. ”No Roots” -kappaleessa Merton laulaa, että hän kaivaa kuoppia maahan ja piilottaa niihin jotakin; ja näin hän on tehnytkin jokaisessa kaupungissa, jossa on asunut. Ja samoja aiheita Merton aikoo työstää myös esikoislevyllään, jonka pitäisi ilmestyä vuonna 2018.


title: Alice Merton

text: Mertonin mukaan hänen valtavirrasta poikkeava popmusiikkinsa ehkä kuvastaa sekoitusta hänen omista musiikillisista vaikutteistaan. Teini-iässä ja lapsuudessa Merton kuunteli musiikkia laajalla skaalalla: siihen mahtui sekä klassista että jazzia. Hän kuunteli myös popmusiikkia, mutta ei niinkään silloin pinnalla ollutta musiikkia vaan vanhempaa poppia.


title: Opel Astra G

text: Opel Astra G on Opel Astran toisen sukupolven malli, jota valmistettiin vuosina 1998–2004.


title: Opel Astra G

text: Toisen sukupolven Astra esiteltiin helmikuussa 1998, ja se tuli myyntiin Suomessa maaliskuussa. Astra oli kasvanut selvästi kooltaan, sillä esimerkiksi akseliväli oli 10 senttimetriä edellismallia pidempi, kokonaispituuden kasvaessa 13 senttimetrillä. Alustarakenteet oli uusittu kokonaan ja niissä käytettiin paljon kevytmetallia. Astra tuli aluksi markkinoille kolmi- ja viisiovisina hatchbackeina sekä Caravan-farmarina. Kolmiovinen oli muodoiltaan hieman coupémainen. Astra G:n alustaan ja tekniikkaan perustui myös tila-auto Opel Zafira. Pakettiautoversio Astra Van valittiin Vuoden Pakettiautoksi 1999.


title: Opel Astra G

text: Vuoden 1999 Euro NCAP -kolaritestistä Astra sai tulokseksi neljä tähteä viidestä.


title: Opel Astra G

text:
Bensiinimoottorit olivat aluksi 1,6 Eco (75 hv), 1,6 16V (100 hv), 1,8 16V (115 hv) ja 2,0 16V (136 hv) sekä dieselit 1,7 DTL (68 hv) ja 2,0 DI 16V (82 hv).
Astran perusmalli oli Club, johon kuului kaksi turvatyynyä, ABS-jarrut, lämmitettävät sähköpeilit ja kauko-ohjattava keskuslukitus. CDX-mallissa vakiona oli Clubin lisäksi plyysiverhoilu, sumuvalot, sähköikkunat edessä ja nahkaverhoiltu ohjauspyörä. Ulkoa CDX:n erotti kromireunaisesta etusäleiköstä. Sportissa oli urheiluistuimet, jäykempi jousitus, sumuvalot ja sähköikkunat edessä. Kaikkiaan varuste-erot CDX:ään verrattuna olivat hyvin vähäiset.


title: Opel Astra G

text: Loppuvuodesta 1998 mallistoa täydennettiin neliovisella sedanilla, joka oli edelleen varsin lyhyt – pituutta oli tullut lisää vain yksi senttimetri. Tavaratilan koko kutistui 500 litrasta 460 litraan.


title: Opel Astra G

text: Vuoden 1999 lopussa mallistoon tuli myös Bertonen muotoilema kaksiovinen Coupé, vuonna 2001 lisäksi avomalli Cabriolet. Coupén moottorivalikoimassa olivat 1,8, 2,2 sekä 2,0 Turbo (190 hv). Näiden mallien toivottiin osaltaan korvaavan Calibran, joka oli poistunut mallistosta kahta vuotta aikaisemmin.


title: Opel Astra G

text: Opelin 100-vuotisjuhlan kunniaksi esiteltiin maaliskuussa 1999 Edition 100 -erikoismallisto. Astran juhlamallissa oli ilmastointi, kevytmetallivanteet, sähköikkunat edessä ja erikoisverhous. Vuotta myöhemmin nimeksi vaihtui Edition 2000. Aikaisemman lisäksi siinä oli sivuturvatyynyt (yht. neljä turvatyynyä). Samalla CDX jäi pois Suomen tuontiohjelmasta. Vuonna 2001 nimeksi tuli Edition II.


title: Opel Astra G

text: Lokakuussa 2000 Club korvattiin Comfortilla, jossa oli samat varusteet ja uusi verhoilukangas. Samaan aikaan vuosimalliin 2001 Econ teho nousi 85 hevosvoimaan, 1,8-litraisen 125 hevosvoimaan, 1,7 DTI:n 75 hevosvoimaan ja tehokkaimmaksi dieselmoottoriksi tuli 2,0 DTI (100 hv). Keväällä 2001 korvattiin 2,0-litrainen bensiinimoottori 2,2-litraisella (147 hv). Lokakuussa 2001 Edition II muuttui Eleganceksi, jossa oli ilmastointi, kevytmetallivanteet, aktiiviset pääntuet ja kojelaudan puujäljitelmäkoristeet. Kesällä 2002 tehokkaimmaksi dieseliksi lisättiin 2,2 DTI (125 hv).


title: Opel Astra G

text: Vuosimallin 2003 Astroissa oli korinväriset ovenkahvat ja Sportissa tummennetut ajovalot. Elegancessa ja Sportissa oli myös kromattu etusäleikön reunus. Elegancen varusteluun kuului lisäksi turvaverhot (yht. kuusi turvatyynyä). Sport-mallissa oli nyt lisäksi vakiona kevytmetallivanteet, kojelaudassa uutta oli valkopohjaiset mittarit ja alumiinikoristeet keskikonsolissa. Vuoden 2004 mallistossa oli tarjolla Njoy, jossa oli Comfort-varusteiden lisäksi ilmastointi ja kromattu etusäleikkö.


title: Opel Astra G

text: F-sukupolvesta poiketen urheilullisempaa GSi-versiota ei ollut alkuun suunnitteilla Astra G:stä. Opel alkoi kehittää suorituskykyisempää mallia, joka olisi varteenotettava kilpailija esimerkiksi Volkswagen Golf GTI:lle. Vuoden kestäneen kehitysprojektin jälkeen vuonna 1999 esiteltiin ensimmäinen Astra OPC (Vauxhallina VXR). 2,0 litran 135-hevosvoimainen Ecotec-moottori oli saatu uusilla männillä, terävämmällä nokka-akselilla, parannetulla imusarjalla, urheilupakoputkistolla sekä moottorin kalibroinnilla tuottamaan 160 hevosvoiman tehon. Lisäksi autoon oli asennettu tehokkaampi öljynjäähdytin kasvaneen tehon vuoksi. Alustaa oli myös muutettu urheilullisemmaksi. Astra OPC:ssa on Bilsteinin iskunvaimentimet, suuremmat jarrulevyt ja tarkempi ohjaus. Vanteet ovat 17-tuumaiset ja BBS:n valmistamat. Ulkonäköä on kohennettu aerodynaamisemmilla puskureilla ja takaspoilerilla. Sisällä on Recaron istuimet sekä urheilullinen ohjauspyörä ja mittaristo. Myöhemmin saataville tuli myös 200-hevosvoimaisella turbomoottorilla varustettu versio. Astra OPC:n sai kolmiovisena tai farmarina.


title: Opel Astra H

text: Opel Astra H on Opel Astran kolmannen sukupolven malli, jota valmistettiin vuosina 2004–2010. Mallia vietiin Pohjois-Amerikkaan Saturn-merkkisenä vuodesta 2007 alkaen, kunnes General Motors päätti lopettaa merkin valmistuksen vuonna 2010. Sedania myytiin Etelä-Amerikassa Chevrolet Vectra -nimellä.


title: Opel Astra H

text: Opel Astran kolmas sukupolvi esiteltiin Frankfurtin autonäyttelyssä syksyllä 2003, ja Suomessa se tuli myyntiin huhtikuussa 2005. Aluksi tarjolla oli vain viisiovinen korimalli, ja edellinen mallisukupolvi säilyikin hetken aikaa myynnissä uuden rinnalla. Edeltäjäänsä 23 senttimetriä pidempi Wagon esiteltiin marraskuussa 2004. Kolmiovinen GTC saapui Suomeen keväällä 2005 ja sedan vasta vuonna 2008.


title: Opel Astra H

text: Vuoden 2004 Euro NCAP -kolaritestistä Astra sai tulokseksi täydet viisi tähteä.


title: Opel Astra H

text: Teknisissä ratkaisuissa ei ollut suuria muutoksia. Esimerkiksi akseliväli ja suurin osa moottoreista olivat ennallaan.


title: Opel Astra H

text: Moottorivalikoiman muodostivat muutamaa vuotta aikaisemmin esitellyt Twinport-bensiinimoottorit. Uudessa 1,4-litraisessa oli tehoa 90 hevosvoimaa ja 1,6-litraisessa 105 hevosvoimaa. Niitä vanhempaa perua oli 1,8-litrainen Ecotec (125 hv), jonka polttoaineenkulutus oli selvästi suurempi. Tehokkain bensiinivaihtoehto oli 2,0 Turbo (170 hv), jossa vaihteisto oli kuusivaihteinen. Dieselmoottoreina olivat Isuzu-sukuiset 1,7-litraiset (80/100 hv) sekä hieman myöhemmin tulleet Fiatin 1,9-litraiset (120/150 hv) moottorit. 1,8-litraisen bensiinimoottorin yhteyteen sai neliportaisen automaatin ja 1,6-litraiseen viisiportaisen "Easytronic"-robottivaihteiston. GTC:n esittelyn yhteydessä mallistoon lisättiin tehokas 2,0 litran (200 hv) turbomoottori.


title: Opel Astra H

text: Keväällä 2005 alkoi OPC-mallin valmistus. Siinä 2,0-litraisen turbomoottorin teho oli nostettu 240 hevosvoimaan. Huippunopeus on 244 km/h ja varusteluun kuului muun muassa säädettävä FlexRide-alusta. Istuimet olivat Recaron valmistamat ja luonnollisesti ulkonäköä oli piristetty levikkeillä ja spoilereilla.


title: Opel Astra H

text: Kokoontaittuvalla kovakatolla varustettu nelipaikkainen avomalli Astra Twin Top esiteltiin syksyllä 2005, mutta Suomen tuontiohjelmaan se otettiin vasta keväällä 2008.


title: Opel Astra H

text: Perusmalli Essentiassa oli kuusi turvatyynyä, ABS-jarrut hätäjarruassistentilla, aktiiviset pääntuet, 15 tuuman teräsvanteet pölykapselein, lämmitettävät etuistuimet, kauko-ohjattu keskuslukitus, keskikonsolin alumiinikoristeet, kuljettajan istuimen korkeussäätö ja Radio/CD 30 -soitin.Enjoy-mallissa oli lisäksi 16 tuuman muotovanteet, kromatut mittarien kehykset, manuaali-ilmastointi, korinväriset lämmitettävät sähköpeilit, kylkilistat ja ovenkahvat, ohjauspyörän ja ovipaneelien alumiinikoristeet, turvavyönmuistutin (vain viisiovinen) ja säilytystaskut etuistuinten selkänojissa.


title: Opel Astra H

text: Sport-varusteluun sisältyi ESP, bi-xenon-ajovalot, sumuvalot ja madallettu alusta.


title: Opel Astra H

text: Ylellisin oli Cosmo, jossa oli Enjoyn lisäksi 16 tuuman kevytmetallivanteet, osittain nahkaverhoillut urheiluistuimet, sumuvalot ja nahkaverhoiltu ohjauspyörä.


title: Opel Astra H

text: Syyskuussa 2005 ESP tuli 1,4-litraisia lukuun ottamatta vakiovarusteeksi Enjoy-mallista alkaen. Seuraavan vuoden syksyllä myös Essentiassa oli ESP. Lisävarusteina Astraan tarjottiin muun muassa panoraamalasikattoa (vain GTC), navigointijärjestelmää, kaarrevaloja ja säädettävää alustaa.


title: Opel Astra H

text: Kesällä 2006 esiteltiin mallivuoden 2007 autot. 1,7-litraiset dieselit jäivät pois ja tilalle tuli 1,3-litrainen Multijet, jossa oli tehoa 90 hevosvoimaa. Fiatin kehittämän moottorin voimavarat eivät kuitenkaan olleet riittävät Astran painoisen auton kuljettamiseen. 1,8-litraisen bensiinimoottorin rinnalle tuli uusi 140-hevosvoimainen.


title: Opel Astra H

text: Astran koki kasvojenkohotuksen keväällä 2007. Ulkomuodon muutokset olivat pieniä. Keulaan oli lisätty kromikoristuksia ja takavaloja oli muutettu hieman. Etupuskuri oli aikaisempaa pehmeämmin muotoiltu. GTC-korimalliin tuli musta etusäleikkö kromatun sijaan, ja se erottui nyt entistä selkeämmin muista. 1,6-litrainen (180 hv) turboahdettu moottori korvasi aikaisemman vapaasti hengittävän 2,0-litraisen. Polttoaineenkulutuksen luvattiin pudonneen yli litralla. 1,6-litrainen Twinport oli nyt 10 hevosvoimaa tehokkaampi (115 hv). Varustelu oli ennallaan, mutta Sport-malli jäi pois valikoimasta. ESP tuli vakiovarusteeksi kaikkiin malleihin.


title: Opel Astra H

text: Kesällä 2009 ennen uuden sukupolven esittelyä viisiovisen ja Wagonin ainoaksi varustetasoksi tuli erikoisvarusteltu Ultimate Edition, jossa oli Enjoyn lisäksi muun muassa kevytmetallivanteet, automaatti-ilmastointi, ajotietokone, tuulilasinpyyhkijöiden sadetunnistin, bi-xenon-ajovalot ja sähköikkunat takana. GTC:n ainoa varustetaso oli Sport, joka vastasi nyt suunnilleen Ultimate Editionia, mutta lisänä oli sumuvalot. Sedanissa säilyi Enjoy, johon lisättiin ajotietokone vakiovarusteeksi.


title: Opel Astra H

text: Uusi J-sukupolvi saapui Suomeen vuoden 2009 joulukuussa. Wagon jatkoi vielä jonkin aikaa uuden mallin rinnalla 1,6-litraisella bensiini- ja 1,7-litraisella dieselmoottorilla. Samoin GTC pysyi vielä mallistossa.


title: Katzrin

text: Katzrin () on kaupunki Israelin miehittämän Golanin kukkuloiden alueella. Nykyinen kaupunki on perustettu vuonna 1977 Israelin päättäessä siirtokuntien perustamisesta Syyrialta vallatuille Golanin kukkuloille. Vuoden 2016 lopussa Katzrinin asukasluku oli 6 998.


title: Katzrin

text: Nykyisen Katzrinin alueelle rakennettiin asutusta hellenistisellä kaudella ja se kasvoi huomattavasti Rooman valtakunnan ja Bysantin valtakunnan aikana. Katzrin mainitaan historiallisissa juutalaisissa lähteissä ja Katzrinista löydetyt rauniot yhdistettiin lähteiden Katzriniin 1800-luvulla. Katzrin arkeologisiin löytöihin kuuluvat esimerkiksi kolikkokätköt. Yhteen 300-luvulla tehtyyn kätköön kuului 9 000. Kätköjen tekeminen liittyi kolikkojen arvon inflaatioon ja ne toimivat mahdollisesti hyvän onnen tuojina. Vuonna 1967 löydettiin myös Katzrinin vanhan synagogan rauniot. Synagoga rakennettiin 300- tai 400-luvulla ja sitä laajennettiin huomattavasti 500-luvulla. Synagogaa käytettiin vielä alueen muslimivalloituksen jälkeen, mutta se tuhoutui ilmeisesti myös muun kylän tuhonneessa maanjäristyksessä vuonna 749. Katzrin taantui, kunnes se hylättiin lopullisesti mamelukkien valtakaudella 1200–1300-luvulla.


title: Katzrin

text: Nykyinen Katzrin perustettiin vuonna 1977 Israelin päätettyä perustaa siirtokuntia Syyriaan kuuluvalle, mutta Israelin miehittämälle Golanin kukkuloille. Alue oli vallattu kuuden päivän sodan aikana vuonna 1967. Oma kuntansa Katzrinista tuli vuonna 1979. Uuden siirtokunnan tarkoituksena oli luoda kaupunkikeskus, josta tarjottaisiin palveluja alueen maaseutuyhteisöille ja sotilastukikohdille. Katzrin rakennettiin noin 20 000:n asukkaan tarpeita ajatellen, mutta kaupunki on kasvanut hitaasti ja sen asukasluku on jäänyt reilusti alle alkuperäisen suunnitelman.


title: Katzrin

text: Katzrinissa sijaitsee Golan Heights Winery-viinitila ja Eden-mineraalivesipullottamo. Katzrinia onkin markkinoitu viinin ja veden kaupunkina. Kaupungin muuhun teollisuuteen luketuu esimerkiksi elektroniikka- ja muoviteollisuutta.


title: Katzrin

text: Katzrinin asukasluku vuoden 2016 lopussa oli 6 998. Vuonna 2002 sen asukasluku oli 6 280. Monet kaupungin asukkaista ovat muuttajia entisen Neuvostoliiton alueelta.


title: Opel Astra J

text: Opel Astra J on Opel Astran neljännen sukupolven malli, jota valmistettiin vuosina 2009–2015. Kiinassa sitä myytiin Buick Excelle XT -nimisenä.


title: Opel Astra J

text: Astran neljännen sukupolven malli esiteltiin Frankfurtin autonäyttelyssä syksyllä 2009 viisiovisena hatchbackina. Astran muotoilukieli pohjautuu vuotta aiemmin esiteltyyn Opel Insigniaan. Farmarimalli Sports Tourer esiteltiin syksyllä 2010 Pariisin autonäyttelyssä, kolmiovinen GTC vuonna 2011 ja sedan 2012 Moskovassa.


title: Opel Astra J

text: Astraan tuli myös heti alusta alkaen saatavaksi aiemmin Insigniassa esitellyt, paljon kiitoksia saaneet Opel Eye- ja AFL-turvajärjestelmät. Vuoden 2009 Euro NCAP -kolaritestistä Astra sai tulokseksi täydet viisi tähteä. Erikseen vuonna 2011 testattu GTC ansaitsi sekin viisi tähteä.


title: Opel Astra J

text: Astra Twin Topin seuraajaksi esiteltiin vuonna 2013 J-Astraan perustuva kangaskattoinen ja nelipaikkainen avomalli Opel Cascada.


title: Opel Astra J

text: Urheilullinen Astra OPC -malli esiteltiin vuonna 2012. Se on saatavana edeltäjästään poiketen ainoastaan kolmiovisena GTC-korimallina. Moottorina autossa on 2,0-litrainen 276 hevosvoimaa tehoa ja 400 newtonmetriä vääntöä tuottava turbomoottori. Sisustus on sporttinen nahkaverhoiltune Recaro-istuimineen ja -urheiluohjauspyörineen. Varustukseen kuului myös säädettävä FlexRide-alusta, jossa on kolme eri asetusta.Moottorivaihtoehdot olivat aluksi bensiinimoottorien osalta vapaasti hengittävät 1,4- (100 hv) ja 1,6-litraiset (115 hv) Ecotec-moottorit sekä 1,6-litraisen turboahdettu versio (180 hv). Dieseleinä olivat 1,7- (110 hv) ja 2,0-litraiset (160 hv) CDTI-turbodieselit. Kaikissa dieselmoottoreissa käytetään yhteispaineruiskutustekniikkaa ja muuttuvageometrisia ahtimia. 2,0-litraiseen dieselmoottoriin ja kaikkiin bensiinimoottoreihin 1,4-litraista Ecotecia lukuun ottamatta oli saatavissa kuusiportainen "ActiveSelect"-automaattivaihteisto.


title: Opel Astra J

text: Keväällä 2010 valikoimaan lisättiin taloudellinen 1,3-litrainen (95 hv) dieselmoottori. Sen yhteydessä tuli myös ilmanvastusta vähentävä etusäleikkö ja vaihteenvaihdon merkkivalo osana ecoFLEX-pakettia. Toinen uutuus oli 1,4-litraisen Ecotecin turboversio (140 hv).


title: Opel Astra J

text: Perusmalli Advantageen sisältyi kuusi turvatyynyä, ESP, turvavyönmuistutin edessä ja takana, aktiiviset pääntuet, 16 tuuman teräsvanteet pölykapselein, kauko-ohjattu keskuslukitus, kaksiosainen takaselkänoja, lämmitettävät sähköpeilit sekä lukuvalot ja sähköikkunat edessä.


title: Opel Astra J

text: Enjoyssa oli vakio-ominaisuuksien lisäksi Radio/CD 400 -soitin seitsemällä kaiuttimella, manuaali-ilmastointi, vakionopeudensäädin, kromikoristeinen monitoimiohjauspyörä, lämmitettävät etuistuimet, tuulilasinpyyhkijöiden sadetunnistin, lukuvalot takana, kojelaudan alumiinikoristeet, säilytystaskut etuistuinten selkänojissa ja sisätilojen tunnelmavalaistus.


title: Opel Astra J

text:
Ylellisimmät vaihtoehdot Sport ja Cosmo eivät eronneet varusteiltaan merkittävästi toisistaan. Sportia markkinoitiin urheilullisena, Cosmoa taas ylellisenä ja hienostuneena. Sport-varusteluun kuului Enjoyn lisäksi 17 tuuman kevytmetallivanteet, nahkaverhoiltu urheiluohjauspyörä, urheiluistuimet, kaksivyöhykkeinen automaatti-ilmastointi, sähköinen käsijarru mäkilähtöavustimella, ajotietokone, sumuvalot, kromikoristeet ovipaneeleissa ja etuovien kynnyslistat. Cosmossa oli Enjoy-varusteiden lisäksi 17 tuuman kevytmetallivanteet, nahkaverhoiltu ohjauspyörä, kromikoristeet ovipaneeleissa, osittain nahkaverhoillut istuimet, kaksivyöhykkeinen automaatti-ilmastointi, sähköinen käsijarru mäkilähtöavustimella, ajotietokone, sumuvalot ja kromatut ajovalojen kehykset.
Vuonna 2011 uudeksi perusmalliksi tuli Life, jossa oli aikaisemman Advantagen lisäksi Radio/CD 300 -soitin ja manuaali-ilmastointi. Enjoy-varustukseen lisättiin automaatti-ilmastointi ja ajotietokone.Uusi moottorivaihtoehto oli 120-hevosvoimainen 1,4 Turbo Ecotec. 1,7-litraisessa CDTI:ssä oli nyt tehoa joko 125 tai 130 hevosvoimaa.


title: Opel Astra J

text: Vuoden 2012 kasvojenkohotuksessa Astran keulan ja perän ilmeet uudistuivat hieman. Samalla esiteltiin sedan-korimalli Moskovan autonäyttelyssä. Moottorivalikoima täydentyi suorasuihkutteisella 1,6 SIDI Turbo (168/197 hv) -bensiinimoottorilla ja 2,0 CDTI BiTurbo (192 hv) -dieselillä, jossa hyödynnetään kaksoisturbotekniikkaa.


title: Opel Astra J

text: Uudet varustetasot viisiovisessa, sedanissa ja farmarissa olivat Life, Drive ja Sport. GTC:n mallivaihtoehdot olivat puolestaan Sport ja OPC. Edullisimpaan Life-varusteluun kuului kuusi turvatyynyä, ESP, aktiiviset pääntuet, turvavyönmuistutin edessä ja takana, 16 tuuman teräsvanteet pölykapselein, sähköikkunat edessä, lämmitettävät sähköpeilit, Radio/CD 300 -soitin neljällä kaiuttimella, manuaali-ilmastointi, ajotietokone sekä lämmitettävät istuimet ja lukuvalot edessä.


title: Opel Astra J

text: Drivessa oli lisäksi Radio/CD 600 -soitin seitsentuumaisella värinäytöllä ja kuudella kaiuttimella, lukuvalot takana, nahkaverhoiltu monitoimiohjauspyörä, 16 tuuman kevytmetallivanteet, rengaspaineidenvalvontajärjestelmä, säilytystaskut etuistuinten selkänojissa, kaksivyöhykkeinen automaatti-ilmastointi ja osittain nahkaverhoillut istuimet.


title: Opel Astra J

text: Sport-malliin kuului Drive-varusteiden lisäksi 17 tuuman kevytmetallivanteet, mäkilähtöavustin, sumuvalot, LED-päiväajovalot, sisätilojen tunnelmavalaistus, sähköikkunat takana, tummennetut takaikkunat ja urheiluistuimet.


title: Opel Astra J

text: Viisiovisen ja farmarin BiTurbo-versioissa oli normaalin varustuksen lisäksi 18 tuuman kevytmetallivanteet, madallettu alusta, dynaamiset sivuhelmat ja kromatut pakoputken päät.


title: Opel Astra J

text: Mallivuodelle 2014 moottoreita uudistettiin jälleen. Uuden valikoiman muodostivat 1,4 Ecotec (100 hv), 1,4 Turbo Ecotec (140 hv), 1,6 SIDI Turbo (170 hv), 1,6 CDTI (110/136 hv) ja 2,0 CDTI (165 hv). GTC:n vaihtoehdot olivat 1,4 Turbo Ecotec (140 hv) ja 1,6 SIDI Turbo (170/200 hv).


title: Opel Astra K

text: Opel Astra K on Opel Astran viidennen sukupolven malli, jota on valmistettu vuodesta 2015 lähtien. Kiinassa hatchback-korista Astraa myydään nimellä Buick Verano GS.


title: Opel Astra K

text: Opel ilmoitti kesäkuussa 2015, että viidennen sukupolven Astra esitellään Frankfurtin autonäyttelyssä syksyllä 2015. Malli on edeltäjäänsä viisi senttimetriä lyhyempi pituudeltaan ja kolme senttimetriä akseliväliltään, mutta Opel lupasi sisätilojen olevan entistä suuremmat. Astra valittiin Vuoden Autoksi Euroopassa 2016.


title: Opel Astra K

text: Farmarimalli Sports Tourer saapui keväällä 2016. Ulkomitoiltaan se ei ole kasvanut edellismallista, mutta tavaratilaa on 80 litraa aiempaa enemmän. Myös takajalkatilat ovat hieman aiempaa suuremmat.


title: Opel Astra K

text: Vuoden 2015 Euro NCAP -kolaritestistä Astra sai tulokseksi täydet viisi tähteä.


title: Opel Astra K

text: Uuteen Astraan on tuotu paljon ylellisyysvarusteita, joita on tavallisesti totuttu näkemään vain kalliimpien luokkien autoissa. Lisävarusteena on esimerkiksi saatavana 18 suunnassa säädettävät mukavuusetuistuimet, joissa on ilmastointi- ja hierontatoiminnot. Opel Astran edistyksellinen ratkaisu on IntelliLux LED -matriisivalot, jotka ovat ensimmäistä kertaa saatavana keskikokoluokan autossa. Valot koostuvat 16 erillisestä LED-elementistä, jotka reagoivat muihin ajoneuvoihin, jolloin osa valoista sammuu. Näin kaukovalot eivät häikäise vastaantulevia tielläliikkujia.


title: Opel Astra K

text: Moottorivalikoima on uusittu kokonaan dieseleitä lukuun ottamatta. Pienin bensiinimoottori on kolmisylinterinen 1,0-litrainen (105 hv) suorasuihkutusturbo. Tehokkaampina vaihtoehtoina ovat 1,4-litrainen (125/150 hv) suorasuihkutusturbo ja keväällä 2016 markkinoille tullut 1,6-litrainen (200 hv) turbomoottori. Dieselmoottori on 1,6 CDTI kolmella eri tehovaihtoehdolla (95/110/136 hv). 95-hevosvoimaista ei tuoda Suomeen. 1,0-litraista lukuun ottamatta kaikkien moottorien yhteydessä on kuusivaihteinen manuaalivaihteisto. 1,0 litran moottorin yhteyteen saa halutessaan viisiportaisen "Easytronic"-robottivaihteiston. 150-hevosvoimaisen bensiinimoottorin ja tehokkaimman dieselmoottorin yhteyteen puolestaan on saatavissa kuusiportainen automaattivaihteisto.


title: Opel Astra K

text: Suomessa varustetasot ovat Enjoy ja Innovation.


title: Opel Astra K

text: Enjoyssa on vakiovarusteina kuusi turvatyynyä, ESP, mäkilähtöavustin, rengaspaineidenvalvontajärjestelmä, 16 tuuman muotovanteet, LED-päiväajovalot, vakionopeudensäädin, IntelliLink-tietoviihdejärjestelmä seitsentuumaisella kosketusnäytöllä, neljä kaiutinta, nahkaverhoiltu ja lämmitettävä monitoimiohjauspyörä, lämmitettävät sähköpeilit, ajotietokone, sähköikkunat edessä ja takana sekä manuaali-ilmastointi.


title: Opel Astra K

text: Innovationissa on lisäksi 17 tuuman kevytmetallivanteet, kromatut ikkunankehykset, musta B-pilari, sumuvalot, Opel Eye -kameraan perustuva turvajärjestelmä (sis. liikennemerkkientunnistuksen, kaistavahdin ja törmäysvaroittimen), avaimeton lukitus ja käynnistys, kaksivyöhykkeinen automaatti-ilmastointi, sähköinen käsijarru, sähköisesti taittuvat sivupeilit, osittain nahkaverhoillut istuimet, tuulilasipyyhkijöiden sadetunnistin, kuusi kaiutinta ja säilytystaskut etuistuinten selkänojissa.


title: Rasmus Holma

text: Rasmus Holma (s. 13. syyskuuta 1992 Kaarina) on suomalainen jalkapalloilija, joka edustaa Veikkausliigassa pelaavaa Turun Palloseuraa. Hän on pelipaikaltaan puolustaja.


title: Laurene Powell Jobs

text: Laurene Powell Jobs (s. ) on yhdysvaltalainen sijoittaja, miljardööriperijätär ja hyväntekijä. Hän on Applen perustajiin kuuluneen Steve Jobsin (1955–2011) leski ja peri puolisonsa kuoltua huomattavan määrän Walt Disneyn (4 prosenttia yhtiöstä) ja Applen osakkeita (alle 1 % osuus yhtiöstä). Maaliskuussa 2018 yhdysvaltalainen talousjulkaisu Forbes arvioi hänen ja hänen perheensä yhteiseksi varallisuudeksi 18,8 miljardia dollaria.


title: Laurene Powell Jobs

text: Powell Jobs on perustanut ja johtaa hallituksen puheenjohtajana Emerson Collectivea, joka pyrkii yhtäältä sosiaalisen muutoksen edistämiseen yrittäjyyden kautta ja toisaalta tukee apua tarvitsevia opiskelijoita. Hän on tehnyt monia sijoituksia. Hän on perustanut esimerkiksi luontaisia elintarvikkeita valmistavan Terraveran ja käynnistänyt College Track -ohjelman, joka auttaa epäedullisissa oloissa eläviä opiskelijoita valmistautumaan ja valmistumaan college-opinnoistaan. Hän on sitoutunut tukemaan 100 miljoonalla dollarilla Yhdysvaltain kansallista, nimellä "XQ: The Super School Project" kulkevaa kouluopetuksen uudistamisohjelmaa. Hänen on raportoitu lahjoittaneen eri hyväntekeväisyyskohteisiin nimettömästi jopa 526 miljoonaa dollaria vuoden 2016 aikana. Paljolti laajojen sosiaalisten hankkeittensa ja miittavan hyväntekeväisyystoimintansa vuoksi talousjulkaisu Forbes luokitteli hänet vuoden 2017 maailman vaikutusvaltaisimpien naisten listallaan sijalle 14. Hän on vuonna 2017 ostanut enemmistöosuuden The Atlantic -aikakauslehdestä. Bloombergin mukaan hän on myös vuonna 2017 sopinut ostavansa 20 prosentin osuuden NBA-seura Washington Wizardsin taustayhtiöstä (Monumental Sports & Entertainment).


title: Laurene Powell Jobs

text: Powell Jobs on suorittanut alemman korkeakoulututkinnon (B.Sc./B.A.) Pennsylvanian yliopistossa (Wharton School). Tämän jälkeen hän työskenteli kolme vuotta Goldman Sachs -pankkikonsernissa. Hän suoritti MBA-tutkinnon Stanfordin yliopistossa ja tapasi opiskeluaikanaan Steve Jobsin, kun tämä tuli pitämään vierailuluentoa Stanfordiin lokakuussa 1989. He menivät naimisiin kaksi vuotta myöhemmin keväällä 1991. Heidän ensimmäinen lapsensa, Reed Paul syntyi syyskuussa 1991. Toinen lapsi, Erin Sienna syntyi elokuussa 1995 ja nuorin lapsi Eve vuonna 1998. Nykyään Powell Jobs on leski, kolmen aikuisikään ehtineen lapsen äiti.


title: Hal Greer

text: Harold Everett ”Hal” Greer (26. kesäkuuta 1936 Huntington, Länsi-Virginia – 14. huhtikuuta 2018 Arizona) oli yhdysvaltalainen koripalloilija. Koko ammattilaisuransa Syracuse Nationalsissa / Philadelphia 76ersissä pelannut Greer kuului NBA:n pelaajien parhaimmistoon koko 1960-luvun ajan: hän muun muassa pelasi kymmenessä peräkkäisessä tähdistöottelussa ja valittiin seitsemästi peräkkäin sarjan kakkostähdistöviisikkoon. Vuonna 1967 NBA:n mestaruuden voittanut Greer on 76ersin historian eniten pisteitä tehnyt pelaaja, ja joukkue on jäädyttänyt hänen pelinumeronsa. Hänet on myös nimetty Basketball Hall of Fameen.


title: Hal Greer

text: Greer pelasi vuodet 1955–1958 Marshall Universityn joukkueessa. Syracuse Nationals varasi Greerin NBA:han 13. vuorolla . Greer edusti Nationalsia, joka vaihtoi kaupunkia ja tunnettiin jatkossa Philadelphia 76ersinä, koko vuodet 1958–1973 kestäneen ammattilaisuransa ajan. Greeristä muodostui seuralegenda, joka on 76ersissä historian eniten pisteitä tehnyt pelaaja. Greer pelasi kymmenessä peräkkäisessä ssa vuosina 1961–1970 ja valittiin vuoden 1968 ottelun . hänet nimettiin seitsemästi peräkkäin vuosina 1963–1969. Greer voitti NBA:n mestaruuden kerran, vuonna 1967. Vuonna 1982 Greer nimettiin Basketball Hall of Fameen, ja vuonna 1976 76ers jäädytti hänen pelinumeronsa (15). Greer kuoli lyhyen sairastelun jälkeen Arizonassa 81-vuotiaana 14. huhtikuuta 2018.


title: Hal Greer

text: Greer tunnettiin erittäin harvinaislaatuisesta vapaaheittotekniikastaan: hän heitti vapaaheittonsa hyppyheitolla.


title: Assi el Helani

text: Mohammed el Helani, tunnetaan nimellä Assi El Helani, () (s. 28. marraskuuta 1970) on libanonilainen laulaja. El Helanin musiikillinen ura alkoi kun hän pääsi 17-vuotiaana nuorille taiteilijoille suunnattuun Studio Al Fan -kykyohjelmaan mukaan. Hän on julkaissut yli kymmenen albumia, ja hänen suosituimpiin kuuluvat "Wani Mareq Mareet", "Amshi Lihali", "Mali Saber", "Ahebbak Gedan", "Ahla Al Oyoun", "Shoag El Sahara", "Azabounii", "Bel Arabi", "Saalouni", "Ya Memah" ja "Kayed Ozzalak".


title: Joan Josep Nuet

text: Joan Josep Nuet i Pujals (s. 1964 Reus) on katalonialainen poliitikko. Hänet valittiin Katalonian alueparlamenttiin vuonna 2015 vasemmistolaisen Catalunya Sí que es Pot -vaaliliiton listalta. Vuoden 2017 vaaleissa hänet valittiin suunnilleen samojen ryhmittymien muodostaman Catalunya en Comú - Podem -vaaliliiton listalta.


title: Joan Josep Nuet

text: Nuet toimi Katalonian parlamentin puhemiehistön kolmantena sihteerinä vuosina 2015–2017, jolloin Carles Puigdemontin johtama hallitus valmisteli ja järjesti kansanäänestyksen Katalonian itsenäistymisestä. Kansanäänestyksen ja sitä seuranneen itsenäisyysjulistuksen jälkeen Espanja nosti Katalonian hallituksen ministereitä, parlamentin puhemiehistöä ja eräitä muita avainpoliitikkoja vastaan syytteet "kapinasta", josta voidaan tuomita Espanjan lain mukaan jopa 30 vuodeksi vankilaan.


title: Joan Josep Nuet

text: Espanjan korkein oikeus käsitteli puhemiehistön syytteitä 9. marraskuuta 2017 ja määräsi puhemies Carme Forcadellin maksamaan jopa 150 000 euron takuut vastineeksi siitä, ettei tämä joutuisi tutkintavankeuteen. Forcadell vietti yhden yön vankilassa, mutta vapautui seuraavana päivänä maksettuaan takuut. Oikeus ei hyväksynyt, että Forcadell olisi maksanut takuut jo samana päivänä, jona ne määrättiin ja Nuet arveli, että Forcadell pyrittiin näin saamaan tarkoituksella edes hetkeksi vankilaan. Neljälle muulle puhemiehistön jäsenelle (Anna Simó, Lluís Corominas, Lluís Guinó ja Ramona Barrufet) määrättiin 25 000 euron takuut, ja syytetyistä vain Nuet päästettiin tutkinnan ajaksi vapaaksi ilman rajoituksia.


title: Joan Josep Nuet

text: Maaliskuussa 2018 Espanjan korkeimman oikeuden tuomari Pablo Llarena yksilöi tarkemmin, millä rikosnimikkeellä kutakin poliitikkoa tultaisiin syyttämään oikeudessa. Tässä yhteydessä kapinasyyte ( lievennettiin Nuetin osalta syytteeksi "kansalaistottelemattomuudesta" (), mutta Forcadell ja useita yhä "kapinasta" syytettyjä ministereitä (Jordi Turull, Raül Romeva, Josep Rull ja Dolors Bassa) vangittiin uudelleen heidän tehdessä näin vankilassa seuraa Oriol Junquerasille, Joaquim Fornille, Jordi Sànchezille ja Jordi Cuixartille, jotka olivat olleet yhtäjaksoisesti vangittuina jo loppuvuodesta 2017 alkaen.


title: Joan Josep Nuet

text: Nuet ja hänen puolueensa ei kannata Katalonian itsenäistymistä, mutta hän kannattaa katalonialaisten itsemääräämisoikeutta ja asian ratkaisemista kansanäänesyksellä. Häntä vastaan nostettu syyte perustuu siihen, että Espanjan mielestä Katalonian parlamentin puhemiehistö rikkoi Espanjan lakia salliessaan parlamentissa edes keskustelun mahdollisesta itsenäistymisestä.


title: Onni Valakari

text: Onni Valakari (s. 18. elokuuta 1999 Motherwell, Skotlanti) on suomalainen jalkapalloilija, joka edustaa norjalaista Elitserienissä pelaavaa Tromsö IL -seuraa. Hän edusti kaudella 2018 Turun Palloseuraa. Hän on pelipaikaltaan keskikenttä.


title: Onni Valakari

text: Valakari teki TPS:ssä 16 ottelussa neljä maalia kaudella 2018.


title: Onni Valakari

text: Onni Valakari on jalkapalloilija ja valmentaja Simo Valakarin poika. Isä Simo valmentaa seuraa, jossa hänen poikansa nyt pelaa.


title: Sahra Wagenknecht

text: Sahra Wagenknecht (s. 16. heinäkuuta 1969 Jena) on saksalainen vasemmistopoliitikko. Hänet valittiin Bundestagin jäseneksi ensimmäistä kertaa vuonna 2009 Nordrhein-Westfalenista. Hän on vuodesta 2010 toiminut Dietmar Bartschin kanssa Vasemmisto-puolueen parlamenttiryhmän johdossa.


title: Sahra Wagenknecht

text: Wagenknecht syntyi iranilaiselle isälle ja saksalaiselle äidille. Hän on koulutukseltaan filosofian tohtori. Hän oli aiemmin naimisissa Ralph-Thomas Niemeyerin kanssa, mutta solmi vuonna 2014 uuden avioliiton Oskar Lafontainen kanssa.


title: USS Brooklyn (ACR-3)

text: USS Brooklyn (runkonumerot ACR-3 ja CA-3) oli Yhdysvaltain laivaston vuonna 1895 vesille laskettu panssariristeilijä ja myöhemmin A-luokan (raskas) risteilijä.


title: USS Brooklyn (ACR-3)

text: Alus tilattiin 19. heinäkuuta 1892 William Cramp and Sonsilta Philadelphiasta, missä köli laskettiin 2. elokuuta 1893. Alus laskettiin vesille 2. lokakuuta 1895 kumminaan Brooklynin pormestarin Charles A. Schierenin tytär neiti Ida May Schieren ja otettiin palvelukseen 1. joulukuuta 1896 päällikkönään Francis Augustus Cook.


title: USS Brooklyn (ACR-3)

text: Aluksen aseistuksena oli valmistuessa kahdeksan kappaletta kahdeksan tuuman 35 pituuskaliiperin tykkiä, jotka oli sijoitettu torneihin. Näistä kaksi oli kokeellisia sähkömoottoriavusteisia aiemman höyryvoiman sijaan. Kokeilun osoittauduttua onnistuneeksi vastaavat tornit tilattiin myös "USS Kearsargelle", "USS Kentuckylle", "USS Illinoisille" ja "USS Alabamalle". Aluksen apuaseina oli kaksitoista viiden tuuman 40 pituuskaliiperin tykkiä. Torpedoveneiden torjuntaan aluksella oli kaksitoista kuuden naulan tykkiä ja kunnialaukaustykkeinä neljä yhden naulan tykkiä. Aseistuksen täydensivät viisi kahdeksantoista tuuman torpedoputkea.


title: USS Brooklyn (ACR-3)

text: Aluksen suojana oli paksuimmillaan kahdeksan tuuman panssarointi.


title: USS Brooklyn

text: USS Brooklyn voi tarkoittaa seuraavia Yhdysvaltain laivaston aluksia:


title: Pääkaupunkiseudun Omaishoitajat ja Läheiset

text: Pääkaupunkiseudun omaishoitajat ry on 28.4.1998 perustettu omaishoitajien tuki- ja edunvalvontajärjestö. Se neuvoo omaistaan hoitavia, kehittää omaishoidon tukitoimia ja järjestää vertaistoimintaa Helsingissä ja Vantaalla.


text: Pääkaupunkiseudun omaishoitajat ry


title: Kelly Rohrbach

text: Kelly Rohrbach (s. 21. tammikuuta 1990 New York) on yhdysvaltalainen malli ja näyttelijä. Hänet tunnetaan muun muassa viikkolehti Sports Illustratedin mallina ja C. J. Parkerin roolista elokuvassa "Baywatch".


title: Kelly Rohrbach

text: Rohrbach syntyi New Yorkissa ja kasvoi Greenwichin kaupungissa Fairfieldin piirikunnassa.


title: Kelly Rohrbach

text: Rohrbach pelasi golfia ja pääsi urheilijoille suunnatun apurahan avulla opiskelemaan Georgetownin yliopistoon. Sieltä hän valmistui vuonna 2012, jonka jälkeen Rohrbach jatkoi opintoja London Academy of Music and Dramatic Art draamakoulussa.


title: Kelly Rohrbach

text: Koulujen jälkeen Rohrbach on esiintynyt pienissä rooleissa muun muassa televisiosarjoissa "Miehen puolikkaat", "The New Normal", "Rizzoli & Isles", "Broad City" ja "Rush".


title: Kelly Rohrbach

text: Parin Hollywood vuoden jälkeen Rohrbach alkoi tehdä myös mallin töitä. Hän esiintyi Gapin mainoksissa vuonna 2014. Vuonna 2015 hän toimi vaatemallina Old Navylle ja uimapukumallina Sports Illustratedille. Vuonna 2015 Sports Illustrated antoi Rohrbachille "Rookie of the Year" nimikkeen.


title: Kelly Rohrbach

text: Vuonna 2017 Rohrbach näytteli C. J. Parkeria elokuvassa "Baywatch", joka perustuu vuosina 1989–2001 esitettyyn saman nimiseen televisiosarjaan.


title: Audrey Esparza

text: Audrey Esparza (s. 4. maaliskuuta 1986 Laredo, Texas) on yhdysvaltalainen näyttelijä. Hänet tunnetaan Tasha Zapatan roolista televisiosarjassa "Blindspot".


title: Audrey Esparza

text: Esparza syntyi Laredon kaupungissa Texasissa. 18 -vuotiaana hän muutti New Yorkiin ja siirtyi opiskelemaan teatteria New Yorkin yliopistossa.


title: Audrey Esparza

text: Ensimmäisen roolin näyttelijänä Esparza teki vuonna 2011 suoraan televisioon julkaistussa komediaelokuvassa "Family Practice". Hän on tehnyt pieniä rooleja muun muassa televisiosarjoissa "Americans", "Pahan jäljillä", "Blue Bloods", "Kultapoika" ja "Rouva Ministeri".


title: Audrey Esparza

text: Vuonna 2015 Esparza valittiin päärooliin rikosdraamasarjaan "Blindspot".


title: USS New Orleans (1896)

text: USS New Orleans (runkonumerot PG-34 ja CL-22) oli Yhdysvaltain laivaston vuonna 1896 vesille laskettu New Orleans -luokan panssarikansiristeilijä.


title: USS New Orleans (1896)

text: Brasilia tilasi "Amazonakseksi" nimetyn aluksen Armstrong, Mitchell and Companyn Elswickin telakalta Newcastle upon Tynestä, missä köli laskettiin vuonna 1895. Alus laskettiin vesille 14. joulukuuta 1895. Alus oli lähes valmis maaliskuun alussa 1896, kun Yhdysvaltain ja Espanjan välinen jännite alkoi kasvaa. Laivastoministeri John D. Long odotti laivastoattaseoiden tiedottavan Euroopan telakoiden mahdollisuudesta myydä aluksia. Lontoossa ollut laivastoattasea luutnantti John C. Coldwell osti Brasilialta 16. maaliskuuta 1898 "Amazonaksen" sekä sen sisaraluksen "Almirante Abreun".


title: USS New Orleans (1896)

text: Caldwell vastaanotti 18. maaliskuuta "Amazonaksen" Gravesendissä. Myöhemmin samana päivänä saapui "USS San Francisco" Gravesendiin, missä "Amazonakselle" oli nostettu Yhdysvaltain lippu. "San Franciscon" ensimmäinen upseeri Arthur P. Nazro siirrettiin "Amazonaksen" päälliköksi, jonka tehtävänä oli kuljettaa alus Yhdysvaltoihin. Päällikön mukana siirtyi viisi muuta upseeria ja 87 miehistönjäsentä sekä yliluutnantti George Barnettin johtamat 18 merijalkaväen sotilasta.


title: Leon Wilkeson

text: Leon Russell Wilkeson (2. huhtikuuta 1952 – 27. heinäkuuta 2001) oli yhdysvaltalainen basisti, joka oli Lynyrd Skynyrd -yhtyeen pitkäaikainen jäsen. Hän liittyi yhtyeeseen vuonna 1972 ja selvisi lento-onnettomuudesta, johon yhtye lokakuussa 1977 joutui.


title: Leon Wilkeson

text: Leon Wilkeson syntyi Newportin kaupungissa Rhode Islandissa mutta varttui Jacksonvillessä Floridassa. Teini-iässä Wilkeson oli suuri Beatlesin fani ja opetteli soittamaan bassoa Paul McCartney esikuvanaan. Hän soitti koulun yhtyeessä, kun opiskelijatoveri kertoi veljensä etsivän basistia yhtyeeseen. Veli osoittautui Donnie Van Zantiksi, jolla oli yhtye nimeltä Collegiates. Koulumenestyksensä romahdettua Wilkeson kuitenkin jätti yhtyeen. Hän kehitti edelleen soittotaitojaan ja otti uusia esikuvia, joita olivat basistit Jack Bruce, John Paul Jones, Jack Casady, Phil Lesh ja Berry Oakley. 1970-luvun alussa Wilkeson oli tunnettu basisti Jacksonvillen musiikkipiireissä. Paikallinen yhtye nimeltä Lynyrd Skynyrd tarvitsi basistia Greg T. Walkerin erottua, jolloin Wilkeson liittyi hänen tilalleen. Lynyrd Skynyrdin laulajana oli Donnie Van Zantin veli Ronnie Van Zant, joka oli tullut Wilkesonille tutuksi Collegiatesin aikana.


title: Leon Wilkeson

text: Lynyrd Skynyrd oli saanut 1972 levytyssopimuksen MCA Recordsilta ja valmistautui levyttämään. Wilkeson ilmoitti yllättäen olevansa liian nuori kiertämään ja lähti yhtyeestä. Paremmin kitaristina tunnettu Ed King korvasi Wilkesonin ja soitti bassoa yhtyeen ensialbumilla "Pronounced Leh-Nerd Skin-Nerd". Ronnie Van Zant ei ollut tyytyväinen Kingin soittotaitoihin ja suostutteli Wilkesonin palaamaan. Wilkeson ehti debyyttialbumin kansikuviin, vaikka ei soita sillä.


title: Leon Wilkeson

text: Aktiivisen kiertämisen ja levyttämisen ansiosta Lynyrd Skynyrdistä tuli menestyneimpiä yhtyeitä Yhdysvalloissa ja Iso-Britanniassa. Wilkesonilla oli tapana pitää esiintyessään päässä erilaisia värikkäitä hattuja ,ja hän sai siksi lempinimen "Mad Hatter". Myöhemmin hän sai vielä lempinimen "Cat In The Hat", kun hän oli selvinnyt lento-onnettomuudesta ja useista sairauksista.


title: Leon Wilkeson

text: Wilkeson sai vakavat vammat Lynyrd Skynyrdia kuljettaneen lentokoneen jouduttua onnettomuuteen 20. lokakuuta 1977 Mississippissä. Hänen leukansa, oikea kätensä ja toinen jalkansa murtuivat ja rintakehä oli lähes murskautunut. Sairaalassa Wilkesonin sydän pysähtyi kolme kertaa, ja hänet julistettiin kerran jo kuolleeksi. Lopulta hän selvisi, mutta joutui opettelemaan uuden bassonsoittotavan, sillä hän ei saanut kättään suoraksi.


title: Leon Wilkeson

text: Lento-onnettomuudessa kuolivat Ronnie Van Zant, ja kaksi muuta jäsentä ja eloon jääneet eivät halunneet jatkaa. Heidän kokoontuessaan tammikuussa 1979 esiintymään Charlie Danielsin Volunteer Jamissa Wilkeson ei vielä pystynyt soittamaan, sillä hän kävi fysioterapiassa saadakseen oikean käden toimimaan. Myöhemmin vuonna 1979 kitaristit Gary Rossington ja Allen Collins perustivat The Rossington-Collins Bandin, johon Wilkeson liittyi. Yhtyeen hajottua Wilkeson soitti Collinsin omassa Allen Collins Band -yhtyeessä sekä kristillisessä rock-yhtyeessä Vision, jossa soitti myös kosketinsoittaja Billy Powell.


title: Leon Wilkeson

text: Kun lento-onnettomuudesta tuli vuonna 1987 kuluneeksi kymmenen vuotta, Lynyrd Skynyrd perustettiin uudelleen Johnny Van Zantin toimiessa laulajana. Kokoonpanossa oli viisi alkuperäisjäsentä, Wilkeson mukaan lukien. Paluukiertue oli menestys, ja yhtye jatkoi toimintaansa levyttäen uusia albumeja.


title: Leon Wilkeson

text: 1990-luvun alussa Ed King löysi vertavuotavan Wilkesonin nukkumasta Lynyrd Skynyrdin kiertuebussista. Wilkesonin kurkku oli viilletty auki, ja hänet vietiin sairaalaan. Wilkeson selvisi tapauksesta, mutta on edelleen epäselvää, kuka häntä oli puukottanut. Kesällä 1994 Wilkeson sairasti maksakirroosin eikä päässyt yhtyeen keikoille.


title: Leon Wilkeson

text: Wilkeson löytyi 27. heinäkuuta 2001 floridalaisesta hotellihuoneesta kuolleena. Hän oli 49-vuotias. Kuoleman aiheuttivat pitkään jatkuneet keuhko- ja maksasairaudet. Hautajaiset olivat Jacksonvillessä 1. elokuuta 2001. Wilkesonin hauta sijaitsee Riverside Memorial Park -hautausmaalla. Hänen kuolemansa vuoksi Lynyrd Skynyrd joutui vaikeaan tilanteeseen, sillä jäsenet olivat sopineet Ronnie Van Zantin lesken kanssa, että kokoonpanossa kuuluu olla kolme alkuperäistä jäsentä, jotta Lynyrd Skynyrd -nimeä voi käyttää. Wilkesonin kuoltua heistä olivat jäljellä enää Gary Rossington ja Billy Powell. Van Zantin leski kumosi tämän sopimuksen, ja yhtye jatkoi toimintaa Ean Evansin liityttyä Wilkesonin seuraajaksi. Hän oli tuurannut sairastellutta Wilkesonia jo tämän vielä eläessä.


title: Leon Wilkeson

text: Lynyrd Skynyrdin vuoden 2003 studioalbumilla "Vicious Cycle" on Wilkesonille omistettu kappale "Mad Hatter".


title: Napoléon Coste

text: Napoléon Coste (28. kesäkuuta 1806 Amondans – 17. helmikuuta 1883 Pariisi) oli ranskalainen säveltäjä ja kitaristi. Hän oppi kitaransoiton tekniikkaa äidiltään, opiskeli sittemmin Fernando Sorin johdolla ja muutti Pariisiin vuonna 1830. Samana vuonna ilmestyivät hänen ensimmäiset sävellyksensä. Coste oli yksi harvoista säveltäjistä, jotka keskittyivät kitaraan yleisen mielenkiinnon sitä kohtaan ollessa 1830-luvulta alkaen lähes sammunutta.


title: Napoléon Coste

text: Coste muodosti opettajansa ja ystävänsä Fernando Sorin kanssa duon. Miesten sävellystyylit muistuttivat toisiaan, vaikkakin Coste hyödynsi romanttisempia harmonioita kuin Sor. Coste sävelsi paitsi kitaralle, myös oboelle, jota teoksissa yleensä säestetään kitaralla.


title: Frédéric Zigante

text: Frédéric Zigante (s. 1961) on ranskalainen kitaristi. Hän valmistui Milanon Giuseppe Verdi -konservatoriosta. Hänen opettajiaan olivat Ruggero Chiesa, Alirio Díaz ja Alexandre Lagoya. Perinteisen ohjelmiston esittämisen ohella Zigante on kantaesittänyt monia teoksia, joihin kuuluvat Alexandre Tansmanin "Concertino" ja Franco Donatonin "Marches II". Zigante on pitänyt resitaaleja Italiassa, Britanniassa, Saksassa, Unkarissa, Kreikassa, Ranskassa, Sveitsissä, Alankomaissa, Japanissa, Espanjassa, Kiinassa, Puolassa ja Singaporessa. Hänen levytystensä joukossa ovat tulkinnat kaikista Heitor Villa-Lobosin soolokitarasävellyksistä.


title: Cœur de pirate

text: Béatrice Martin, joka tunnetaan taiteilijanimeltään Cœur de pirate (ranskaa, ) (s. 22. syyskuuta 1989), on kanadalainen laulaja-lauluntekijä ja pianisti. Hän laulaa pääosin ranskaksi.


title: Cœur de pirate

text: Quebecissä syntynyt Martin aloitti pianonsoiton kolmevuotiaana. Hän meni Conservatoire de musique du Québec à Montréal -kouluun yhdeksänvuotiaana ja opiskeli siellä viisi vuotta.


title: Cœur de pirate

text: Martin oli 15-vuotiaana post-hardcore-yhtyeen December Strikes Firstin kosketinsoittajana. Hän oli myös lyhyen aikaa Bonjour Brumaire -yhtyeen kosketinsoittajana.


title: Cœur de pirate

text: Cœur de pirate julkaisi eponyymin esikoisalbuminsa "Cœur de pirate" 16. syyskuuta 2008.


title: USS New Orleans

text: USS New Orleans voi tarkoittaa seuraavia Yhdysvaltain laivaston aluksia:


title: Ilmarinen kyntää kyisen pellon (veistos)

text: Ilmarinen kyntää kyisen pellon on taiteilija Jukka Salmisen taideteos Turun postikeskuksen pihalla. Teräsveistos paljastettiin Kalevalan päivänä 2006.


text: Salminen on aiemminkin muuntanut Kalevalaa kuviksi ja tämä teos on osa hänen tekemäänsä 17-osaista veistossarjaa. Ensimmäinen valmistui 1996. Kubistisissa veistoksessa on paljon suoria linjoja ja ne koostuvat kolmioista kuten useammat muutkin hänen työnsä. 17-osainen veistossarja oli aiemmin sijoitettuna Auran Kalevalapuistoon, mutta on nyt kokonaisuudessaan Turussa.


title: USS Texas (1892)

text: USS Texas oli Yhdysvaltain laivaston vuonna 1892 vesille laskettu ironclad taistelulaiva.


title: USS Texas (1892)

text: Alus tilattiin 3. elokuuta 1886 Norfolkin laivastontelakalta Portsmouthista Virginiasta, missä köli laskettiin 1. kesäkuuta 1889. Alus laskettiin vesille 28. kesäkuuta 1892 kumminaan Sam Houstonin lapsenlapsi Madge Houston Williams ja otettiin palvelukseen 15. elokuuta 1895 päällikkönään Henry Glass.


title: USS Texas (1892)

text:
Brasilian vastaanottaessa 1883 taistelulaiva "Riachuelon" sekä Brasilian, Argentiinan ja Chilen panssaroitujen sotalaivojen hankinnat hälyttivät Yhdysvaltain hallinnon siitä, että Brasialian laivasto oli muodostunut läntisen pallonpuoliskon vahvimmaksi. Yhdysvaltain laivasto kykeni ainoastaan suojaamaan omat satamansa.
Palvelukseenotettaessa alus liitettiin Pohjois-Atlantin laivueeseen, jonka mukana se purjehti pitkin Yhdysvaltain itärannikkoa. Helmikuussa 1897 alus lähti Atlantilta Meksikonlahdelle vieraillen Galvestonissa ja New Orleansissa. Alus palasi maaliskuussa Atlantille, missä se oli vuoden 1898 alkuun. Alus lähti Galvestoniin uudistaaksen helmikuussa 1897 tekemänsä matkan vieraillen matkalla Key Westissä ja Dry Tortugassa. Maaliskuussa alus palasi Atlantille vieraillen jälleen Dry Tortugassa ja saapuen Hampton Roadsiin 24. maaliskuuta. Alus jatkoi normaalipalvelusta osana Pohjois-Atlantin laivuetta.


title: USS Texas (1892)

text: Alkukeväästä Yhdysvallat julisti Kuuban tapahtumien vuoksi sodan Espanjalle. "Texas" oli 18. toukokuuta Key Westissä Floridassa valmiina sotaan. Alus saapui 21. toukokuuta nopean laivueen mukana Cienfuegosin edustalle sulkeakseen Kuuban rannikon. Käytyään Key Westissä hiilestämässä alus saapui 27. toukokuuta Santiago de Cuban edustalle. Alus valvoi satamaa 11. kesäkuuta asti, jolloin se lähti tiedustelemaan Guantanamonlahtea. Seuraavat viisi viikkoa alus partioi Santiago de Cuban ja Guantanamonlahden välillä.


title: USS Texas (1892)

text: "Texas" kohtasi 16. kesäkuuta "USS Marbleheadin", minkä jälkeen alukset tulittivat Cayo del Toren linnaketta Guantanamonlahdella. Alukset avasivat tulen kello 14 ja lopettivat ampumisen tuntia ja varttia myöhemmin, jolloin linnakkeen tuli oli lakannut.


title: USS Texas (1892)

text: Alus oli 3. heinäkuuta Santiago de Cuban edustalla, kun amiraali Pascual Cervera y Topeten johtama Espanjan laivasto yritti paeta läpi Yhdysvaltain laivaston satamaa saartaneen osaston. Alus avasi välittömästi tulen kohti neljää espanjalaisalusta. Aluksen pääaseet ampuivat "Vizcayaa" ja "Cristóbal Colónia" ja apuaseet "USS Iowan" ja "USS Gloucesterin" tukemana kahta hävittäjää, jotka irtosivat pikaisesti taistelusta upottautuen pahoin vaurioituneina. Yksi kerrallaan espanjalaisalukset tuhoutuivat keskitetyssä tulessa. Tuhoutuneet alukset pyrkivät kohti rantaa, jossa niiden miehistöt upottivat aluksensa.


title: USS Texas (1892)

text: Espanjan laivaston tuho oli samalla Santiago de Cuban tuho. Kaupunki joutui piirittäneiden yhdysvaltalaisjoukkojen haltuun 17. heinäkuuta eli vain pari viikkoa laivaston tuhon jälkeen. Vuorokausi kaupungin antautumisen jälkeen Espanja pyysi rauhaa Ranskan välityksellä. Jo ennen rauhan allekirjoitusta 12. elokuuta Washingtonissa Yhdysvaltain laivaston alukset lähtivät kotimatkalle. "Texas" saapui 31. heinäkuuta New Yorkiin, minkä lähivesillä se oli marraskuun loppuun.


title: USS Texas (1892)

text: Alus siirtyi Hampton Roadsiin, jonne se saapui 2. joulukuuta. Alus jatkoi rauhanajan partiointia Atlantin rannikolla. Vaikka alueena oli pääsääntöisesti kaakkoisrannikko niin alus teki toisinaan vierailuja muuallekin kuten San Juaniin Puerto Ricoon ja Havannaan Kuubaan.


title: USS Texas (1892)

text: Alus oli 1901 hetken poissa palveluksesta, kun sitä kunnostettiin Norfolkin laivastontelakalla. Alus palasi palvelukseen 3. marraskuuta 1902 rannikkolaivueen lippulaivana, missä tehtävässä se oli vuoteen 1905. Alus jatkoi kuitenkin edelleen rannikkolaivueessa. Vuonna 1908 aluksesta tehtiin Charlestonin asemapaikka-alus. Alus nimettiin 15. helmikuuta 1911 uudelleen "USS San Marcosiksi", jotta aluksen nimi vapautuisi uudelle taistelulaivalle BB-35. Alus poistettiin alusluettelosta 10. lokakuuta 1911 ja se upotettiin maalilaivana Tangierinsalmessa Chesapeakenlahdella.


title: Jukka Salminen (kuvataiteilija)

text: Jukka Salminen (1947 – 13. marraskuuta 2006) oli turkulainen kuvataiteilija. Hän tuli tunnetuksi erityisesti Kalevalaan liittyvästä taiteesta, josta hyvänä esimerkkinä on 17-osainen veistossarja. Eräs sen osa on Ilmarinen kyntää kyisen pellon -veistos Turussa postikeskuksen pihalla. Salmisen veistostaidetta on nähtävissä myös Artukaisissa Turun Sanomien painotalon edustalla.


title: Jukka Salminen (kuvataiteilija)

text: Salminen syntyi Heidekenissa 1947. Turun Sanomien piirtäjänä hän toimi 1970–1986, mutta työskenteli sen jälkeen freelancerina. Veistosten ohessa Salminen teki myös öljyvärimaalauksia ja järjesti joskus taiteilijakodissaan Ruissalon Villa Carlossa näyttelyitä. Hän suunnitteli myös Kalevala-aiheisia koruja.


title: Jukka Salminen (kuvataiteilija)

text: Aurassa sijainnut Kalevalapuisto oli Salmisen ideoima veistospuisto, jossa oli kubistisia, voimakkaasti tyyliteltyjä, mutta kuitenkin esittäviä teoksia. Salminen kertoo Kalevalan olevan hänelle hyvinkin rakas mutta myös ristiriitainen maailma.


title: Jukka Salminen (kuvataiteilija)

text: Salminen kuoli vuonna 2006 keuhkojen siirron jälkeisiin komplikaatioihin. Keuhkot olivat vaurioituneet aikoinaan pahassa veneonnettomuudessa.


title: Bob Burns

text: Robert Lewis "Bob" Burns Jr. (24. marraskuuta 1950 – 3. huhtikuuta 2015) oli yhdysvaltalainen rumpali, joka oli Lynyrd Skynyrd-yhtyeen alkuperäisjäsen.


title: Bob Burns

text: Bob Burns liittyi vuonna 1964 Ronnie Van Zantin perustamaan Lynyrd Skynyrd -yhtyeeseen. Burns ja Van Zant olivat tavanneet baseball-harrastuksen kautta. Muut perustajajäsenet olivat Allen Collins, Gary Rossington ja Larry Junstrom. Burns soittaa yhtyeen varhaisilla singleillä ja demoäänityksillä, joita on julkaistu "Skynyrd's First and... Last" -kokoelma-albumilla. Burns erosi yhtyeestä vuonna 1971 mutta palasi takaisin seuraavana vuonna. Tämän ajan hänen tilallaan soitti Rickey Medlocke joka on tunnettu paremmin Lynyrd Skynyrdin kitaristina. Burns palasi soittamaan yhtyeen kahdella ensimmäisellä studioalbumilla "Pronounced Leh-Nerd Skin-Nerd" ja "Second Helping".


title: Bob Burns

text: Vuoden 1975 alussa Burns jätti yhtyeen kiertue-elämän ja yhtyeen alkoholipainoitteisen elämäntavan käydessä liian raskaaksi. Muut jäsenet eivät kohdelleet Burnsia hyvin eikä hän muistellut kovin lämpimästi Lynyrd Skynyrd -aikojaan. Burns katosi julkisuudesta eikä jatkanut muusikkona. Vuonna 1996 hän esiintyi jälleen yhtyeen kanssa elokuvan "" julkaisun yhteydessä. 13. maaliskuuta 2006 Burns pääsi Rock and Roll Hall of Fameen Lynyrd Skynyrdin jäsenenä, jolloin hän esiintyi valintaseremoniassa yhtyeen elossaolevien jäsenien Gary Rossingtonin, Billy Powellin, Ed Kingin ja Artimus Pylen kanssa soittaen kappaleet "Sweet Home Alabama" ja "Free Bird".


title: Bob Burns

text: Burns menehtyi huhtikuussa 2015 törmättyään autolla postilaatikkoon ja puuhun kotinsa lähellä. Viranomaisten mukaan Burnsilla ei ollut turvavyötä ja tapahtumahetkellä oli huono sää.


title: Toimitilat.fi

text: Toimitilat.fi on verkkopalvelu, joka on erikoistunut pelkästään toimitiloihin. Palvelussa on tarjolla tuhansia vapaita toimitiloja lukuisilta eri toimitilatarjoajilta. Vuonna 2017 Toimitilat.fi -sivustolla vieraili keskimäärin 7042 eri toimitilan etsijää viikoittain.


title: Toimitilat.fi

text: Myytävien ja vuokrattavien toimitilojen lisäksi Toimitilat.fi-palvelussa voi tutustua tilaa etsivien omiin ilmoituksiin, markkinakatsauksiin, artikkeleihin ja BtoB-palveluntarjoajiin sekä lukea Vapaat Toimitilat -näköislehtiä.


title: Toimitilat.fi

text: Toimitilat.fi-verkkopalvelu on perustettu vuonna 1995. Toiminnan ensimmäisinä vuosina palvelu oli nimeltään VT OnLine ja Vapaat Toimitilat OnLine.


title: Toimitilat.fi

text: Palveluntarjoaja on vuonna 1993 perustettu perheyritys Talso Oy, jonka toimipaikka on Vaasassa. Talso Oy on erikoistunut toimitilamarkkinointiin. Suomessa yrityksen tuotteita ovat Vapaat Toimitilat -lehti ja Toimitilat.fi -verkkopalvelu sekä Ruotsissa LedigaLokaler.com -lehti ja LedigaLokaler.com -verkkopalvelu.


title: Toimitilat.fi

text: Vapaat Toimitilat on keskitetysti kiinteistösektorilla toimiva lehti, joka on ilmestynyt vuodesta 1986 lähtien. Lehti jaetaan osoitteellisena suoraan yritysten ja yhteisöjen toimitila-asioista päättäville henkilöille ja jakelu kattaa koko Suomen.


title: Toimitilat.fi

text: Vapaat Toimitilat ilmestyy 9 kertaa vuodessa ja painetun lehden levikki on 38 000. Lisäksi kerran vuodessa ilmestyy vain Pääkaupunkiseudulla ja Uudellamaalla jaettava A4-kokoinen erikoisnumero.


title: Juhana III (veistos)

text: Juhana III on taiteilija Sofia Saaren rintakuvaveistos Turussa Julinin korttelissa Casagranden talon edustalla. Pronssiveistos juhlistaa alueen 30-vuotista rakennuskannan kunnostus-urakkaa. Arkkitehti Benito Casagranden tilaaman muistomerkin paljasti kulttuuri- ja urheiluministeri Stefan Wallin vuonna 2009.


title: Juhana III (veistos)

text: Saari kuvaa Juhanan pitkäpartaisena noin viidenkymmen ikäisenä kuninkaana. Hän liittyy vahvasti Turun historiaan ja myös patsaan sijaintipaikan historiaan. Koska ruotsinkieliset olivat omineet Turun tuomiokirkon itselleen, määräsi Juhana tontille rakennettavaksi kirkon suomenkieliselle väestölle. Rakennushanketta ei kuitenkaan saatu koskaan vietyä loppuun.


title: Juhana III (veistos)

text: Porissa oleva Juhana Herttuan kokovartalopatsas vuodelta 2008 on myös Saaren tekemä.


title: Ed King

text: Edward Calhoun "Ed" King (14. syyskuuta 1949 – 22. elokuuta 2018) oli yhdysvaltalainen muusikko. King tunnettiin yhtyeiden Lynyrd Skynyrd ja Strawberry Alarm Clock kitaristeina. Vuodesta 1996 alkaen King oli eläkkeellä ja asui viimeiset vuotensa Nashvillessä.


title: Ed King

text: Ed King oli psykedeelistä rockia esittäneen Strawberry Alarm Clock -yhtyeen kitaristi. King kirjoitti yhtyeen suurimman hitin "Incense and Peppermints". King tapasi Lynyrd Skynyrdin jäsenet vuonna 1968, kun he toimivat Strawberry Alarm Clockin konserteissa lämmittelijänä. Strawberry Alarm Clockin hajoamisen jälkeen King liittyi basistiksi Lynyrd Skynyrdiin vuonna 1972 Leon Wilkesonin tilalle. King soittaa bassoa yhtyeen debyyttialbumilla "Pronounced Leh-Nerd Skin-Nerd". Laulaja Ronnie Van Zant ei pitänyt Kingin soittotaidoista ja pyysi tätä vaihtamaan kitaraan Wilkesonin palattua. Yhtyeen muut kitaristit olivat Allen Collins ja Gary Rossington.


title: Ed King

text: Tunnetuin Kingin kirjoittama kappale on "Sweet Home Alabama", jossa hän soittaa soolokitaraa. Muita Lynyrd Skynyrdin kappaleita joiden kirjoittamiseen King osallistui ovat "Poison Whiskey," "Saturday Night Special," ja "Workin' For MCA". King jätti yhtyeen vuonna 1975, hänen tilalleen liittyi Steve Gaines. Gaines ja Van Zant kuolivat lokakuussa 1977 Lynyrd Skynyrdiä kuljettaneen lentokoneen syöksyttyä maahan. King ja Gaines olivat syntyneet sattumalta samoina päivinä.


title: Ed King

text: King palasi Lynyrd Skynyrdiin vuonna 1987, kun yhtye kokoontui uudestaan muistamaan lento-onnettomuutta. Uudessa Lynyrd Skynyrdissa oli viisi alkuperäisjäsentä King mukaan lukien. Syksyllä 1995 King joutui jättämään yhtyeen sairastuttuaan sydämen vajaatoimintaan. Hänelle tehtiin onnistunut sydämensiirto vuonna 2011. Vuonna 2005 King yritti palata Lynyrd Skynyrdiin, mutta häntä ei huolittu takaisin. Maaliskuussa 2006 hän pääsi osana Lynyrd Skynyrdia Rock and Roll Hall of Fameen ja esiintyi valintaseremoniassa yhtyeen kanssa.